A Fiscalía contra a Corrupción e o Crime Organizado formulou denuncia contra Iberdrola por manipular os prezos de mercado co fin de obter un beneficio ilícito de máis de 20 millóns de euros.\nNo texto da denuncia, o Ministerio Público afirma que a compañía eléctrica "ideou e puxo en funcionamento un sistema para incrementar o prezo da enerxía que vendía, máis aló do que debese resultar da libre concorrencia da oferta e a demanda" que debe rexer o funcionamento do mercado.\nAnticorrupción explica que para conseguir ese maior prezo no mercado eléctrico, a partir de 30 de novembro de 2013 e ata o 23 de decembro de 2013 Iberdrola "aumentou, sen causa lexítima que o xustificase, o prezo nas ofertas de enerxía eléctrica correspondente ás súas centrais hidráulicas de Douro, Sil e Texo, a un nivel por riba do prezo de mercado diario que impedía casar as operacións".\nEste procedemento púxose en marcha "a pesar do incremento que experimentaban neses días os prezos da enerxía eléctrica no mercado de contado, que a situaban ante un custo óptimo de oportunidade", e supuxo a retirada de programación de ditas centrais.\nDeste xeito, Iberdrola provocou a redución de produción das centrais hidráulicas de Douro, Sil e Texo, "determinando que as operacións de compra casasen coa enerxía procedente das centrais de ciclo combinado, de custo superior e nun rango de prezos tamén máis elevado, situado entre os 80/90 euros fronte á media de prezos da enerxía proveniente das centrais hidráulicas, situado nunha media de 45/55 euros".\nEsta operación supostamente ilícita cesou a partir do 24 de decembro de 2013, cando o cambio das condicións meteorolóxicas, con fortes borrascas e vento, propiciou unha redución do prezo da enerxía pola importante achega de fontes renovables.\nO resultado "do artificio urdido e levado a cabo por Iberdrola -prosegue a denuncia- foi a subida do prezo da enerxía eléctrica en, aproximadamente, 7 euros megavatio/hora que, aplicados á enerxía programada e vendida pola denunciada no período temporal antes referido -2.965 gigavatios-, supúxolle un beneficio superior aos 20 millóns de euros.\nEn consecuencia, a Fiscalía Anticorrupción imputa á compañía eléctrica un posible delito relativo ao mercado e aos consumidores tipificado no artigo 281 do Código penal, interesa a toma de declaración da sociedade como investigada e solicita que se fixe fianza para responder das súas posibles responsabilidades pecuniarias.\nO Ministerio Público formula a súa denuncia perante o Xulgado Central de Instrución de Madrid, por consideralo o órgano competente para investigar "defraudacións e maquinacións para alterar o prezo das cousas que produzan ou poidan producir grave repercusión na seguridade do trafico mercantil, na economía nacional ou prexuízo patrimonial nunha xeneralidade de persoas no territorio de máis dunha Audiencia".


tvg | Modesto.gal\nJosemi vs o galego\nPublished Tuesday, 24 de November de 2009\nCategorized as Mass media etc, Vídeo Tagged América, bos días, galego, Josemi, tvg\nAgradecementos: a Marcus por subir o vídeo, e ao programa Bos Días da TVG por confiar en min para esta sección.\nPublished Tuesday, 3 de November de 2009\nCategorized as Endogamia, Vídeo Tagged bos días, tvg, Vídeo, viral\nO vídeo censurado pola TVG\nPublished Thursday, 4 de June de 2009\nCategorized as Gotta throw'em out, Mass media etc, Vídeo Tagged censura, tvg\nEn varios sentidos da palabra. Por unha parte, agora non vou ter a posibilidade -de momento- de actualizar o blog entre semana, por falta de conexión no fogar, co que o número de actualizacións, que xa non era moi alto, vai seguir decrecendo.\nPor outra, quería falar dun tema que está a causar algún malestar, aínda que supoño que non en demasiadas persoas, só nos frikis televisivos e pouco máis. Pois ben, dende o 13 de febreiro, a TVG comezou a incorporar -xa non era sen tempo- as desconexións locais nas súas emisións por TDT, que serán as únicas que faga de aquí a pouco (ademais do satélite). Pois ben, isto provocou que houbese algúns cambios.\nPor exemplo, agora na ría de Muros e Noia podemos ver as próximas e interesantes noticias da Coruña e de Ferrol, este sábado con TCs de regalo:\nChamei a Retegal para ver se o podían resolver, e de alí a un pouco chamáronme -pensaban que eu era de Control Central (!)- e dixéronme que “o Ministerio” indicaba que había que poñer nesa zona a desconexión da Coruña. Ben, o certo é que aquí temos a TDT autonómica na canle 61, pero é polo feito de que 40 (a de Santiago) está a ser usada en analóxico por Antena 3, e non por outra razón. De feito, en Fisterra tamén usan a canle 40, polo que se dá a situación absurda de que a desconexión da Coruña-Ferrol se ve na súa área de influencia e nun pequeno Xibraltar ao suroeste da provincia. Preguntei se iso ía cambiar co apagón analóxico de xuño e dixeron que non, que eran ordes do Ministerio. Espero que impere a cordura e fagan o cambio cando desapareza a Antena 3 analóxica. Ou, polo menos, que deixen de enviar redactores da delegación da TVG de Compostela a cubrir novas a Noia e, no seu lugar, manden xente da Coruña.\nE, aínda que pareza un tema localista, o certo é que a xente de Pontevedra tamén está bastante anoxada, porque en dixital ven a programación de Vigo e non a que lles corresponde. Neste caso, a solución probábel será facer como fan na Coruña con Ferrol e deixar uns minutos para a información da capital provincial. Pero teñen de prazo até abril de 2010.\nPublished Saturday, 21 de February de 2009\nCategorized as Friqueiradas, Mass media etc Tagged A Coruña, compostela, desconexións, tdt, tvg\nFedellando no YouTube atopei este vídeo. Gozade de boas lembranzas. Dous avisos: non está enteiro e a dobraxe non é como as de agora:\nPublished Saturday, 15 de December de 2007\nCategorized as Navegando, Regreso ao pasado, Vídeo Tagged anos 80, buck rogers, tvg, Vídeo\nArquivos Select Month December 2021 (1) December 2020 (1) October 2019 (8) December 2018 (1) March 2018 (1) September 2017 (1) April 2017 (1) January 2017 (1) August 2016 (2) March 2016 (1) January 2016 (3) November 2015 (1) July 2015 (1) June 2015 (4) May 2015 (5) April 2015 (14) March 2015 (8) February 2015 (11) January 2015 (2) December 2014 (1) September 2014 (1) June 2014 (4) December 2013 (1) July 2013 (1) April 2013 (1) February 2013 (3) January 2013 (1) November 2012 (3) April 2012 (1) March 2012 (1) January 2012 (1) September 2011 (1) July 2011 (1) April 2011 (1) March 2011 (1) February 2011 (3) December 2010 (3) November 2010 (1) September 2010 (2) July 2010 (1) June 2010 (1) April 2010 (1) March 2010 (1) February 2010 (1) January 2010 (1) December 2009 (3) November 2009 (2) September 2009 (3) August 2009 (4) July 2009 (4) June 2009 (5) May 2009 (10) April 2009 (6) March 2009 (4) February 2009 (5) January 2009 (7) December 2008 (3) November 2008 (9) October 2008 (4) September 2008 (3) August 2008 (1) July 2008 (4) June 2008 (4) May 2008 (6) April 2008 (4) March 2008 (9) February 2008 (5) January 2008 (2) December 2007 (8) November 2007 (6) October 2007 (3) September 2007 (1) August 2007 (6) July 2007 (4) June 2007 (6) May 2007 (5) April 2007 (12) March 2007 (9) February 2007 (4) January 2007 (6) December 2006 (11) November 2006 (9) October 2006 (8) September 2006 (7) August 2006 (10) July 2006 (10) June 2006 (18) May 2006 (14) April 2006 (24) March 2006 (12) February 2006 (8) January 2006 (13) December 2005 (8) November 2005 (12) October 2005 (22) September 2005 (19) August 2005 (20) July 2005 (24) June 2005 (35) May 2005 (38) April 2005 (23) March 2005 (15) February 2005 (31) January 2005 (32) December 2004 (12)\nCategories Select Category Certa ficción (30) Cultura IN (89) E-ratas (15) Eleccións (32) Endogamia (148) Eurovisión (5) Fotos (38) Friqueiradas (73) Gotta throw’em out (13) Humidtown (22) Mass media etc (297) Navegando (73) NYC (9) Produción propia (52) Radio (12) Regreso ao pasado (20) Revista Luzes (4) Vídeo (51)


O peche de unidades no HULA provoca o colapso do servizo de Urxenciase forzando e desvio de doentes ao CHUAC de A Coruña - Xornal Galicia\n23 Julio 2018 1881 votos\nO peche plantas no Hospital de Lugo durante o verán está a provocar a saturación do servizo de Urxencias, que durante esta semana viviu momentos de amoreamento de doentes, nomeadamente, subliña a CIG-Saúde na tarde e a noite do martes. Unha situación que se prolongou até o mércores.\nA CIG-Saúde de Lugo denuncia que nestes momentos están pechadas tres unidades do HULA: Xeriatría e Medicina Interna (dende o 1 de xullo) e Traumatoloxía, dende o día 15. "Isto provoca que o hospital se vexa cunhas urxencias saturadas por imposibilidade de hospitalizar os/as doentes que o precisan e coas unidades de hospitalización cheas de doentes que non pertencen á súa especialidade".\nNestes momentos están pechadas tres unidades do HULA: Xeriatría, Medicina Interna e Traumatoloxía\nA modo de exemplo, relatan que hai 11 pacientes de Traumatoloxía en Xinecoloxía, e outras tantas persoas entre Uroloxía e Trauma, diseminadas polas dúas unidades de Cirurxía Xeral e Dixestiva.\nO colapso é tal que na note do martes houbo que reforzar todas as categorías de profesionais en Urxencias para poder atender as necesidades asistenciais, "pero o que non se puido facer foi darlle aos/ás doentes as condicións de ingreso requiridas polo sentido común e tamén polos dereitos seus dereitos", advirte a CIG-Saúde.\nNa tarde do mércores permanecían varios/as pacientes de Traumatoloxía en Observación esperando ingreso "e irán de novo para Cirurxía, que ademais ten ingresos programados desta especialidade".\nPara a CIG-Saúde de Lugo, a política de peche de plantas excede o mero criterio economicista do aforro -é un diñeiro pouco significativo no total dos orzamentos hospitalarios-, "senón que ten a ver con manter a bandeira da descapitalización da sanidade pública, negándose a aprender da evidencia e denotando unha total falta de respecto a traballadores/as e usuarios/as".\nGALICIA LE FELICITA LA NAVIDAD SR FEIJÓO, QUE LA DISFRUTE JUNTO A LA ASESORA DEL PPdeG Y SU CLAN FAMILIAR, EL FRUTO DE SU TRABAJO-PIRAMIDAL EN ESTA INTRODUCCIÓN AL PRÓXIMO LIBRO DE SU BIOGRAFÍA OCULTA Y MUCHO MÁS\nPladesemapesga reclama unha reorganización do modelo de limpeza dos parques e rúas da cidade para evitar caídas e accidentados que comezan a saturar as urxencias hospitalarias consecuencia do abandono da ciudade


TRAFEGANDO RONSEIS: marzo 2013\nGrazas a Mª Jesús Fernández chegamos a esta curta de animación do ano 1975, obra do director ruso Yuri Norstein, que foi considerada en Tokio no ano 2009 a mellor película de animación de todos os tempos. O personaxe principal, o porco espiño, ten dende o ano 2009 unha estatua no centro de Kiev (Ucrania):\nCon texto de Jorge Luján e as inconfundibles ilustracións de Isol, Numeralia está publicado por Fondo de Cultura Económica. Un poema para aprender os números porque non deberiamos esquecer que as matemáticas tamén poden ter -ou conter- poesía.\nAtoparalo en Álbum ilustrado, Fondo de Cultura Económica, Matemáticas, Recomendamos\nComo moitos libros de Isol, La bella Griselda está publicado por Fondo de Cultura Económica. Cando comezas a lectura, pensamos que estamos ante o típico e tópico conto, pero nada máis lonxe, porque a primeira frase coa súa correspondente imaxe esperta a inquedanza:\n“La princesa Griselda era tan hermosa que hacía perder la cabeza a cualquiera.”\n“y no es sólo un decir.”\nEstá claro que nos agarda unha lectura ben diferente! Iso si, os contos clásicos perduran no trasfondo do álbum. Só que neste a princesa é absolutamente terrible, rachando con todos os estereotipos xenéricos. Este álbum convértese entón nun relato que cuestiona e desmonta os lugares comúns dos contos tradicionais convidando á reflexión.\nNon á violencia contra as mulleres (CCC)\nHoxe propoñémosvos un poema de Fran Alonso sobre este tema, pertencente ao seu libro Transición.\nUna historia de amor soñado\nVolve traernos SM un libro de Brian Selznick: Maravillas é unha auténtica marabilla! Combinación de ilustración e texto, o libro presenta dúas historias paralelas contadas de diferentes xeitos (o texto non se ilustra e a imaxe non se escribe) e que confluirán finalmente; unha obra tenra sobre a procura das nosas raíces, sobre a discapacidade, a valentía, o destino, a amizade.... e o marabilloso que pode ser a vida e o amor. Personaxes entrañables que viven aventuras buscando o seu lugar no mundo engaiolarán o lector desde a primeira páxina.\nA pesar da súa "gordura", o libro devórase. A parte gráfica ocupa tres cuartos (640 ilustracións cunha capacidade narrativa abraiante) e a parte escrita é áxil, polo que sen decatarnos rematámolo axiña. Isto é un aviso para o alumnado que mira o número de páxinas!!!\nBen pensó en todas las casualidades que le habían llevado hasta allí y se maravilló de la forma en que podía seguirles la pista, como si fueran una ruta trazada en un mapa del tesoro.\nXa temos traído máis veces a publicidade das librarías Gandhi ata aquí. Encántame:\nUnha moi boa e sinxela curta que escinifica onde vai parar o crecemento indefinido: unha escalada de despropósitos que conduce cara ao abismo.\nAtoparalo en Animación, Curtas, Sociedade\nA estas alturas, quen non coñece a Shrek!. Imposible non ter visto algún dos filmes que nos presentan este monstro tan entrañable e delicioso. Pero nada eu sabía do libro de William Steig que publica Libros del Zorro Rojo: ¡,Shrek!, o libro, nada ten que ver coa película: é un monstro que debe ir pola vida facendo todo o mal posible e que é pestilente e horroroso, si, e toa un burro e unha princesa... e aí remata todo o parecido entrambos os dous. Un álbum divertido, rimado, e moi colorido que resulta marabillosamente afastado do típico "buenismo" da literatura infantil.\nSu madre era fea y su padre era feo, pero Shrek era más feo que los dos juntos.\nGústame... en Silleda\nO venres 22, como actividade de despedida do segundo trimestre, e grazas á colaboración do Concello de Silleda, tivemos no noso instituto a sorte de poder fotografarnos con aquilo que máis nos gusta: a nosa lingua. Podedes velas no Facebook, aquí e aquí. Aquí deixamos algunhas:\nAlgúns profes do ENDL do IES Pintor Colmeiro.\nUnha foto creativa: mandar calar a estes dous é tarefa ben complicada.\nBernardo en 4º B.\nAs miñas nenas de 1º BH sempre sorrindo\nAs máis "cariñosas"\nE seguimos en 1º BH.\nDúas e dúas...\n.... son tres en 3º ESO A\nOllo con estes!\nMiguel e os seus "secuaces" de 1º BH\nO profe de Ciencias, claro!\nDeportistas en estado puro\nLinguas clásicas, en galego\nA profe de Tecnoloxía tamén se apunta\nCon mamás coma Mónica, o galego non morre!\nCinco pés para un banco... científico\nE se o vedes bailar!!!\nMáis profes que queren a nosa lingua\nAmor en galego\nCiclos, tamén en galego\nUnha orientadora e unha profe de francés que aman a lingua\nPor suposto, o profe de mates e o de tecnoloxía, xuntos pola lingua\nAtoparalo en Actividades, Aulas, ENL, Linguaxe\nDebo pedir perdón a Susana Vila: hai case medio mes que me comunicou este premio e case esquezo agradecerlle publicamente a súa xenerosidade. É un recoñecemento que me enche de ledicia porque vén dunha profesional incansable que fai que pertencer a esta profesión nos enorgulleza un pouco máis.\nSeica hai que dicir algo respecto ao traballo desenvolvido no blogue: só expresar a miña gratitude a esa lexión de seguidores que en forma numérica cada día me dan unha alegría.\nOutra instrución que debo cumprir é compartir o premio con outros blogues. Nestes momentos tan difíciles para a nosa profesión quero compartilo con todo o profesorado que actualiza o seu blogue e traballa por chegar ao seu alumnado dun xeito diferente. Para todos eles e elas, o meu recoñecemento.\nISOL, premio ASTRID LINDGREN 2013\nUn dos premios máis prestixiosos do mundo en literatura infantil, creado en 2003 polo goberno sueco en memoria de Astrid Lindgren co obxectivo de potenciar a literatura infantil e xuvenil vén de se conceder a ISOL.\nE unha curta marabillosa sobre o medio ambiente:\nAtoparalo en Animación, Curtas, Ilustración, Medio Ambiente, Premios


A paradoxa dun plástico que serve para descontaminar e se convirte nun perigoso contaminante - Mar - Que pasa na costa\nA paradoxa dun plástico que serve para descontaminar e se convirte nun perigoso contaminante\nMuxía Costa da Morte mar vertido plastico biosoportes\nCase un milleiro de biosoportes de plastico atopados en Nemiña\nDurante as pasadas semanas, a praia de Nemiña recibía un novo verquido. Dous veciños da zona, amantes das ondas, atoparon en apenas unha tarde preto de un milleiro destas pequenas arandelas de plástico. Unhas pezas descoñecidas ata o de agora pola zona, pero tras varias investigacións, podemos confirmar que se tratan de biosoportes utilizados en depuradoras industriais, no proceso de depuración de auga industriais. Estes biosportes serven para fixar ás bacterias e microorganismos durante o proceso de depuración secundario (o último antes de saír ao mar), no dentro do reactor biolóxico (posiblemente de fangos activos).\nDeste xeito, o vertido tivo que ser debido a unha mala xestión tecnolóxica por parte dunha depuradora, por mor dun desbordamento dun día de enchentas, e que se producise un arrastre dun biolóxico dun decantador e deste á saída.\nEn todo caso, as sospeitas redúcense unha vez que segundo nos confirmaron varios especialistas, as depuradoras EDAR municipais non utilizan esta clase de soportes, habitualmente usados na industria agroalimentaria (latas, carne…), na piscicultura e en certos barcos de cruceiros.\nDase así unha estrana paradoxa dun plástico que serve para descontaminar e se convirte nun perigoso contaminante.\nPor toda o norte da península\nColectivos surfeiro de todo o norte da península teñen denunciado vertidos semelllantes por todo o litoral cantábrico. Polas Rías Baixas, no río Miño repetidamente dende 2010, na se praia ferrolá de Doniño, pola costa cantábrica (en Euskadi ou Cantabria, e mesmo no Senna parisimo (chegaron ata o mar en apenas uns meses) levan atopándose estas peciñas. Xa en 2010, SurfRider Fundation publicou un informe sobre a “invasión dos biosoportes”.\nSegundo traballadores do sector, grandes empresas do sector como Veolia (así o sinalan nun vídeo propio do seu proceso de depuración) ou Acciona utilizan esta clase de pezas para os seus procesos de depuración.\nLimpeza Simultánea: A Costa da Morte volcouse para deixar un mar con máis vida que plástico:\n#15anosdoPrestige: “É mellor pensar foi unha película que se rodou aquí”.\nOutubro 2016: A aparición recorrente do chapapote do Prestige en Nemiña.\nQue ocorre cando tiras da cadea nun cruceiro?.\nDeclaración do Couto. A Limpeza do Mar.\nIndo á raíz dos problemas.\nEscala de cruceiros no porto de Brens. Que facer?.\nPorque fumos limpar a Punta Caghada.\nEvaristo e o Corredor de Fisterra.\nUnha verdade incómoda.\nUnha necesaria limpeza ás esquecidas Illas Sisargas:\n“Antes os bichos raros eramos os que non tirábamos lixo ao mar. Agora os bichos raros son os que contaminan”.\nLimpando o imán dos plásticos.\nO lixo mariño desaparece da zona marisqueira da Basa.\nMar de Fábula e os mariñeiros únense para limpar un coído en Camariñas\n300 kg de lixo mariño que nunca volverán ao mar.\nSalvamento de lixo en Punta Caghada.\nLimpando as nosas rías: Hoxe limpamos outro Prestige.\nMuxía uníu a Fernando Patricio Cortizo e Pepe de Oleghario, dous tesouros do noso mar\nArco Iris pide un estudo ambiental do proceso de extracción do Casón


Vázquez denuncia que o goberno de Feijóo leva dende agosto sen pagar e certificar obras - PSdeG-PSOE\nInicio Secretaría Xeral Vázquez denuncia que o goberno de Feijóo leva dende agosto sen pagar e certificar obras\n03.11.2011 32641281A Pachi Vázquez, pregunta ao Presidente 0\nO secretario Xeral do PSdeG e presidente do Grupo Parlamentario dos Socialistas de Galicia, Pachi Vázquez, acusou hoxe ao Goberno de Feijóo de “maquillar os datos” e “meter as facturas non caixón” a fin de “cadrar as contas artificialmente mentres leva dende agosto sen pagar e certificar obras”.\nVázquez preguntouse por que, a pesar da situación económica actual, o paro aumenta mais en Galicia que no resto de España, a afiliación á seguridade social cae máis e o descenso de produción industrial é seis veces maior. “Isto está a pasar porque vostede é o presidente de Galicia e non asume a súa responsabilidade”, espetoulle a Feijóo na sesión de control do Parlamento.\nLembrou así que “en dous anos e oito meses conseguiu endebedar a Galicia mais que nos 28 anos anteriores” e criticou que neste tempo “detraeulle ás familias máis de 3.000 millóns de euros; 950 dos servizos públicos básicos, 1.083 millóns en infraestruturas, 283 millóns da vivenda e 542 millóns de desenvolvemento empresarial a sectores produtivos”.\n“Isto explica unha parte do retroceso da economía galega”, sinalou, “a outra parte a explica a baixa licitación de obra pública, e a terceira é que vostede non paga”, díxolle a Feijóo.\nVázquez denunciou así que Feijóo “oculta a realidade das contas e garda as facturas no caixón” xa que “o certo é que dende o 1 de agosto deste ano non se pagou unha soa certificación de obra en Galicia e dende o 1 de setembro non se emitiu nin unha soa certificación”.\n“Vostede está maquillando as contas co fin de chegar a decembro sacando peito e dicindo que todo está moi ben”. “Está enganando aos galegos e galegas”, sentenciou “e o máis grave, está conseguindo que se incremente o paro e se destrúa máis emprego e comprometendo o gasto do vindeiro ano”.\nO líder socialista acusou ao Goberno galego de non pagar aos empresarios para retrasar as facturas e facer así cadrar as contas a final do ano. Citou algúns casos como o da Variante de Ordes, paralizada porque as empresas non cobraron as adxudicacións, o Corredor de Sarria-Monforte, paralizado dende Agosto, ou a Variante de Ortigueira, do Corredor Norte, paralizada tamén.\nAsí mesmo, denunciou que “a 30 de xuño deste ano, a porcentaxe dos pagos con respecto ao crédito vixente era só dun 20,7%” , é dicir, que dos 2.201 millóns de euros de crédito vixente para os gastos de capital do 2011, á metade do ano só levaban pagados 456.\n“Con esta proporción, ao final do ano os pagos non van superar a metade dos que estaban previstos”, sinalou Vázquez, para engadir que o Goberno galego “deixará de pagar máis de 1.000 millóns de euros, porque non queren que computen neste exercicio e queren retrasalos ata 2012”.\n“Vostede que presumía de ser o xestor da austeridade, resultou ser o xestor de cadrar as contas artificialmente”, concluíu.\nArtigo anterior\tFernández: “As cifras das políticas laborais de Feijoo suspenden en tódolos sectores” Artigo seguinte\tMeijón: “O recorte de 500 millóns de euros da Xunta para o ensino público impide mellorar os datos de fracaso escolar”


O proxecto KAYA CLINICA seleccionado para a Conferencia HABITAT III\n17-20 de outubro\nO proxecto consorciado entre a Universidade da Coruña, a Fundación Universidade da Coruña e a Universidade Eduardo Mondlane de Mozambique, financiado pola AECID, é elexido como exemplo de boa práctica pola Cooperación Española ante a Conferencia de Nacións Unidas sobre Vivenda e Desenvolvemento Sostible HABITAT III.\nO proxecto, "Implementación dun sistema de aprendizaxe e servizo para o alumnado, enfocado á habitabilidade integral (auga, saneamento e mellora da habitabilidade) da Universidade Eduardo Mondlane de Maputo (Mz)", abreviadamente denominado KAYA CLINICA, foi seleccionado de entre máis de cen propostas de entre as financiadas pola AECID no período de referencia.\nO proxecto KAYA CLINICA está actualmente en execución, estimándose a súa conclusión en novembro de 2017. O seu orzamento ascende a 187.250,00 Euros, dos que 74.824,00 Euros son aportados pola AECID. Outros 69.000 son valorizacións do traballo voluntario non remunerado do profesorado da UDC, encabezado polos profesores Plácido Lizancos (ETS Arquitectura) e Alberto Varela (ETS Enxeñaría de Camiños) e a técnica da Oficina de Cooperación e Voluntariado da Universidade da Coruña Vanessa Míguez. Integran o equipo ademais o técnico Francisco Raigón, quen participou na formulación do proxecto; María Varela, administradora e a arquitecta Ana Cubillo, destacada en terreo. Ademais outros profesores de distintos centros da UDC colaboran en diversas fases con este proxecto.\nO obxectivo de KAYA CLINICA é actuar sobre unha realidade social marxinada para enriquecer a actividade docente e investigadora universitaria a través da realización de prácticas, abordadas dende un punto de vista multidisciplinar, nunha contorna social e física verídica, mediante a recualificación dos barrios precarios e atendendo ás necesidades das persoas en situación de pobreza, incapaces de acceder a unha asistencia técnica axeitada. Concíbese como unha operación exportable a outros ámbitos con problemática similar, incluso replicable a escala de cidade ou de país enteiro.\nA Conferencia de Nacións Unidas HABITAT III sobre a Vivenda e o Desenvolvemento Urbán Sostible, terá lugar en Quito (Ecuador) do 17 ao 20 de outubro de 2016. O encontro reunirá a actores urbáns, gobernos, autoridades locais, sociedade civil, sector privado e institucións académicas para debater sobre os desafíos que supón a urbanización a escala munidal e tratar de aportar solucións para cumplir os Obxectivos de Desenvolvemento Sostible. Na conferencia rexistráronse 46.000 persoas, que convertirán por uns días Quito na capital do mundo, tanto no seu foro oficial como nos foros alternativos, para todas aquelas persoas que xestionan o futuro dun planeta cada vez máis urbán. O goberno de España estará presente en HABITAT III por medio do Ministerio de Fomento e o Ministerio de Asuntos Exteriores e de Comunicación, e entre as súas experiencias destacadas levará o proxecto KAYA CLINICA no que participa a UDC.


Afectados pola AP-9 sobre o polémico edificio de Chapela "perdemos un ben social para a parroquia"\nSociedade • 26/07/2018\nA resolución da alcaldía que obriga aos propietarios do inmoble situado na rotonda de entrada á autoestrada a derrubar as partes ilegais do edificio é, para a asociación de afectados pola AP-9, o punto e final a súa proposta de que o edificio fora comprado polo Concello para destinalo a "dar servizo aos colectivos sociais". Reiteran que a súa proposta, que contou co rexeitamento frontal da Asociación de Veciños de Chapela así como dos grupos políticos da oposición, ía redundar no beneficio de todos os veciños e lle ía saír practicamente gratis as arcas municipais porque "Zona Franca estaba disposta a pagar 1,2 millóns de euros por ocupar un andar do edificio". Lamentan que os pasos dados supoñan "a perda dun regalo para todos os veciños".\nO informe da aparelladora municipal e a conseguinte resolución da alcaldía instando aos propietarios do edificio de Finca Puntela a derrubar aquelas partes ilegais e axustalo á licenza que lles fora concedida no 1992, supón un novo capítulo na historia do inmoble máis polémico do municipio.\nLogo de anos coas obras paralizadas a proposta da Asociación de Afectados pola AP-9 para que o Concello adquirira o inmoble co obxecto de dedicalo a "usos sociais" e a decisión do goberno local de levar o tema a pleno, fixo que o futuro deste edificio regresara á actualidade. Os grupos da oposición apoiaron que "non se comprase ningún edificio que non se axustara á legalidade urbanística" e, a proposta de AER, acordouse tamén que se retomasen os expedientes de infracción urbanística abertos a esta edificación".\nAgora os propietarios teñen un prazo de tres meses para presentar un proxecto para adaptar o edificio a legalidade e demoler aquelas partes que non se axustan a licenza.\nDende A Asociación de Afectados pola AP-9 César Domínguez lamenta que no seu día "a oposición e a Asociación de Veciños se opuxera a que este edificio pasara a mans do concello e redundara en beneficio de todos os colectivos sociais". Entende que o edifico podía ter sido "un ben social para a parroquia" que lle tería saído practicamente gratis ao concello ao estar disposta Zona Franca a pagar 1,2 millóns de euros por ocupar un dos seus andares.\nDende a Asociación solicitarán unha reunión co alcalde para recibir a información de primeira man.\nReiteran que a oposición e a AVV impediron que o edificio revertese en beneficio dos veciños\nCompromiso de Zona Franca\nEstaba disposta a aportar 12 millóns de euros\nQueren coñecer o informe de primeira man


Aira dos Bolos de Córgomo acolle o pleno do Día das Letras Galegas 2022 | Real Academia Galega\nA Real Academia Galega celebrará o vindeiro martes 17 de maio a sesión extraordinaria e pública do Día das Letras Galegas en Córgomo (Vilamartín de Valdeorras), a vila natal de Florencio Delgado Gurriarán (1903-1987). O acto desenvolverase na Aira dos Bolos, un lugar cargado de simbolismo na vida e na obra do autor homenaxeado, e consistirá en tres alocucións sobre o poeta a cargo da académica Rosario Álvarez Blanco e dos académicos Ramón Villares e Xesús Alonso Montero. Pechará o pleno o presidente da RAG, Víctor F. Freixanes. As intervencións poderán seguirse en directo dende academia.gal.\nA celebración será unha festa aberta a toda a veciñanza nun espazo onde se adoitaba xogar aos birlos, unha tradición que Delgado Gurriarán inmortalizou nas páxinas de Galicia infinda (1963), nos versos “Os bolos ralban louxados, / a bola ralba penedos... / É que xogan, mau a mau, / o Severino i o Ferros”, pertencentes ao poema titulado “Córgomo de Valdeorras”, que dedicou, xa dende o exilio en México, aos seus veciños. A Aira dos Bolos ten ademais como pano de fondo a actual Casa do Pobo, no seu día a tenda da aldea, rexentada polo seu tío Manuel.\nO historiador Ramón Villares trazará un percorrido pola biografía de Florencio Delgado Gurriarán, cuxa figura encarna o activismo cultural desenvolvido polos galeguistas que fuxiron a México, tendendo sempre pontes co exilio interior. Na súa persoa, a Real Academia Galega réndelle así homenaxe por primeira vez na gran festa das Letras Galegas á diáspora mexicana, da que formaron parte tamén o cineasta Carlos Velo, o editor Alexandre Finisterre, o profesor Luís Soto, o arquitecto Xosé Caridad Mateo, o escultor Uxío Souto, Ramiro Isla Couto, Elixio Rodríguez, Xermán Rañó, Carlos Tomé ou o pintor Arturo Souto.\nTodos estes compañeiros foron nomeados polo propio Florencio Delgado Gurriarán no discurso que pronunciou ao ser recibido como académico correspondente da RAG, nun acto celebrado no Barco de Valdeorras en 1981. Nesta intervención, recollida nunha edición especial dispoñible en academia.gal, o poeta lembra en primeira persoa como tivo que fuxir a México canda tantos outros que pensaban coma el, o seu agradecemento co país que acolleu tantos exiliados despois da guerra civil e tamén o labor que, xunto a outros paisanos, desenvolveu arredor do Padroado da Cultura Galega de México e de iniciativas como as revistas Saudade e Vieiros (1959-1968).\nCon Florencio Delgado Gurriarán a RAG tamén visibiliza a fala de Valdeorras. Esta é o punto de partida do galego do autor, no que se deterá a directora da Sección de Lingua, Rosario Álvarez, que afondará na contribución do homenaxeado á construción dun modelo de galego supradialectal escrito moderno. Da parte literaria ocuparase Xesús Alonso Montero, que xunto a Carlos Casares foi o primeiro académico en reivindicar un Día das Letras Galegas para Delgado Gurriarán a comezos deste século.


Baixar GOM Media Player 2.3.19.5276 – Vessoft\nPortuguês, Español (de España), English, Français...\nBaixar GOM Media Player\nGOM Media Player – un xogador famoso co apoio dos principais formatos de audio e vídeo. O programa é capaz de reproducir arquivos corrompidos, capturar o audio e vídeo, aplicar efectos, vexa o vídeo esférica, etc. GOM Media Player soporta os distintos formatos de subtítulos e listas de reprodución. O software contén o servizo para buscar os códecs necesarios, que atopa e baixa os códecs necesarios en Internet. O software permite axustar a velocidade de reprodución e normalizar o son. GOM Media Player tamén permite usar unha morea de skins para cambiar a interface do xogador.\nSoporta os principais formatos multimedia\nCaptura de audio e vídeo\nProcura dos códecs ausentes en internet\nReproducións do vídeo esférica\nAs características avanzadas de configuración\nComentarios sobre GOM Media Player:\nGOM Media Player Software relacionado:\nO software para eliminar o innecesario arquivos, adicións e outros detritos no sistema. O software permite eliminar a información do Rexistro e restaurar o sistema no caso de accidente.


Porque cuqui non quere ir á lavadora preséntase na Estrada\nPORQUE CUQUI NON QUERE IR Á LAVADORA é a doce e divertida historia sobre un oso de peluxe editada por Apiario.María Lado, autora do conto, dará voz a este conto para *s máis pequen*s. Será no Teatro Principal da Estrada o sábado 7 de marzo ás 12:30. Ao remate, teremos unha pequena actividade de debuxo ao redor do protagonista da historia.A entrada é de balde ata completar aforo.\nMaría Lado é titulada en Produción Audiovisual, e cursou estudos de Filoloxía Galega. María Lado comezou a escribir no núcleo do Batallón Literario da Costa da Morte, onde publicou os seus primeiros textos en tres libros colectivos: Nós, Mar por medio e Rumbo ás illas. Ten participado en máis volumes colectivos e antoloxías poéticas, e colaborado tamén en prensa co xornal dixital Vieiros, coa revista Dorna e coa revista portuguesa Comentário, entre outras; así coma en diversas publicacións galegas e peninsulares.\nTraduciu ó galego varios libros de literatura infantil publicados por Edicións do Cumio, editorial na que traballou durante cinco anos.\nAdemais de poeta, María Lado é narradora. Varios dos seus relatos pódense atopar en revistas e colaboracións. Colabora no disco Finais dos 70s, comezos dos 80s, de Fanny + Alexander, recitando o poema Berlín, da súa creación.\nTamén se dedica ao teatro e realiza traballos profesionais como actriz. No 2012 participou na obra Oeste solitario de Martin McDonagh.


O 30 de abril de 1977, a Praza de Maio de Bos Aires acollía un protesto de nais contra as persecucións, ameazas, secuestros e desaparicións dos seus fillos e fillas. Cando se fan 39 anos, volven reunirse, como todas as quintas feiras, na praza que deu nome ao movemento contrario á ditadura militar.\n12:05 do 30 de abril de 2016\nCon panos brancos, a Asociación Nais da Praza de Maio conmemorará este sábado o inicio do movemento de resistencia político contra a ditadura militar após a represión e desaparición sufrida durante o réxime de Rafael Vilela (1976-1981), caracterizado por unha constante violación dos Dereitos Humanos e por cometer crimes de lesa humanidade.\nApós de 39 anos, as Nais, moitas delas aínda con fillos e fillas desaparecidas, ampliaron a súa loita contra a impunidade arredor de todo o mundo e contra o neoliberalismo. Convertidas en símbolo da democracia na Arxentina, non houbo represión, nin cans nin golpes que as vencesen. E, a día de hoxe, seguen a reclamar xustiza polas 30.000 persoas desparecidas durante a ditadura.\narxentina ditadura vilela nais da praza de maio


Autorizada a comercialización dun novo medicamento paira tratar a epilepsia | Consumer\nAutorizada a comercialización dun novo medicamento paira tratar a epilepsia\nO fármaco estará dispoñible en canto establézanse as licenzas e os procedementos de reembolso\nO ‘Trileptal’, un medicamento contra a epilepsia desenvolvido polo grupo farmacéutico suízo Novartis, recibiu a autorización, polo procedemento de recoñecemento mutuo europeo (European Mutual Recognition Procedure), paira poder ser comercializado, segundo unha nota emitida pola compañía.\nO último paso para que estea dispoñible nas farmacias de toda Europa, é que os estados membros emitan as licenzas e leven a cabo os procedementos de reembolso. Este medicamento xa foi autorizado pola axencia do medicamento norteamericana (FDA), en marzo do ano pasado, paira ser utilizado en monoterapia en adultos ou como terapia adyuvante en adultos e nenos maiores de catro anos no tratamento de crises parciais. Así mesmo a FDA deberá comunicar hoxe a súa decisión sobre outro medicamento de Novartis, ‘Zometa’, paira o tratamento contra o cancro.\ncomercialización epilepsia medicamento-gl


Tags oleiros - BNG de Oleiros - BNG - Bloque Nacionalista Galego\nEliminación das pintadas homófobas do IES Miraflores\nBNG de Oleiros 13/xul./2021\nBNG de Oleiros 09/maio/2019\nO BNG de Oleiros propón deseñar para próximos anos unha programación municipal ampla, ambiciosa e diversa arredor do Día do Orgullo LGTBIQ+\nO BNG de Oleiros alégrase de que o municipio por fin comece a dar pasos simbólicos para visibilizar o Día do Orgullo, data que conmemora a revolta homosexual no Village neoiorquino en 1969, logo de propostas nesa mesma dirección que, formuladas en lexislaturas anteriores, nunca foran atendidas. O Bloque anima, non obstante, o goberno municipal oleirense a dar “máis pasos adiante” e a comezar a traballar de cara a anos futuros nunha programación municipal LGTBIQ+ ambiciosa, diversa nas súas expresións e dirixida ao conxunto da veciñanza.\nCharla informativa sobre a nova Lei de Benestar Animal de Galiza\nEste venres 2 de febreiro ás 20.30 horas agardámosvos no local de Xanzá, en Santa Cruz (Rúa Ricardo Cubeiro, frente ao Portocovo e ao Centro Cívico), para termos un primeiro coloquio sobre a nova Lei de Benestar Animal de Galiza e o seu impacto en Oleiros.\nO BNG de Oleiros propón aproveitar a renovación da sinalización das fontes para eliminar de vez a simboloxía fascista que persiste na fonte pública do Río da Loba\nPor sorte, en Oleiros a presenza de símboloxía fascista ou nomes asociados á ditadura franquista está erradicada dos espazos públicos en moita maior medida que noutros municipios galegos desde hai anos. Non obstante, chama a atención, precisamente pola súa excepcionalidade, a persistencia do emblema falanxista do xugo e as frechas na fonte pública coñecida como do Rabuñeiro, situada na zona do Río da Loba, en Oleiros.\nO BNG secunda a mobilización do sábado na Delegación do Goberno, facendo fincapé na necesidade de priorizar un transporte público intermodal sobre o cemento, o asfalto e o formigón\nO BNG apoia a convocatoria realizada para este sábado 13 ás 12:30 diante da Delegación do Goberno na Galiza en defensa dunha mellora integral na mobilidade da Coruña e a súa comarca.\nO BNG propón un plan municipal de apoio á feira de Oleiros, a única de carácter estábel que pervive no municipio\nA mañá de cada día 6 e cada día 24 de mes séguese a celebrar feira en Oleiros, na contorna da Praza da Rabadeira da capital municipal. Unha feira na que no seu día mesmo se chegou a vender gando, como recordan aínda algunhas persoas, mais que hoxe en día sobrevive a duras penas, moi minguada nas súas dimensións e na súa oferta.\nAs consecuencias directas sobre a mobilidade que van ter as obras do chamado “sifón” da Pasaxe están a causar, como era de agardar, unha importante preocupación na veciñanza de Oleiros e na de toda a comarca.\nPolo dereito a vivir e traballar na propia Terra. Oleiros: europeas 2014


A nova produción, ideada especificamente para a súa montaxe pola unidade de danza da Xunta no que é, ademais, o primeiro traballo en Galicia deste prestixioso creador, coreógrafo asociado do Nederlands Dans Theater (NDT) e director artístico durante cinco anos do Cullberg Ballet, desenvolverá dúas funcións na Coruña (3 e 4 de abril ás 20:30 horas). Iniciará despois unha xira de actuacións que a levarán durante o mes de abril aos escenarios de Cangas de Morrazo (Auditorio Municipal, día 6, 20:00h), Santiago de Compostela (Salón Teatro, días 7 e 8, 20:30h), Carballo (Pazo da Cultura, día 12, 21:00h) e Pontevedra (día 26 de abril, 21:00h).\nA montaxe, que foi presentada hoxe aos medios de comunicación pola delegada territorial da Xunta de Galicia na Coruña, Belén do Campo; a concelleira de Cultura da Coruña, Ana Fernández, a directora do Centro Coreográfico Galego, Mercedes Suárez e o propio Johan Inger; ten por obxectivo a difusión na nosa Comunidade da danza contemporánea de calidade durante o mes no que se conmemora, ademais, o Día Internacional da Danza (instituído pola UNESCO o 29 de abril).\nEn ‘Full House’ o corpo de baile do CCG, que na actual temporada integran os doce bailaríns e bailarinas Àstrid Molinero, Juan Hernández, Paula M. Montoya, Ailen Ramos, Carmen Aparicio, Ana Serantes, Carlos Huerta, Jesús Benzal, Miguel A. Ponte, Rubén Ventoso, Raquel Santacruz e José Luis Cibreiro, executa durante os 30 minutos de duración da peza un traballo introspectivo realizado coa base sonora de distintos fragmentos da música folclórica húngara de Lajkó Félix.\nA interpretación de ‘Full House’ irá precedida no programa para cada función da reposición de ‘Magnificat’, peza tamén de estilo contemporáneo deseñada en 2011 por Amaury Lebrun, coreógrafo francés habitual colaborador do Centro Coreográfico. Lebrun, que na actualidade traballa na montaxe dun ballet coa Ópera de Sídney, creara ‘Magnificat’ como parte do espectáculo 3DTres, no que recreaba un mundo de contrastes no ámbito da historia da danza, coa utilización do tutú romántico en contraposición aos movementos máis actuais.\nO Centro Coreográfico Galego volve así ao xénero contemporáneo tras as estreas dos ballets clásicos ‘Quebranoces’ (2012) e ‘A bela adormecida’ (2013). De feito, a distribución de ‘Full House’ compatibilizarse durante este mes coa desta última montaxe, que foi vista xa por máis de 14.000 persoas desde a súa estrea o pasado mes de febreiro.\nAs entradas para as funcións da Coruña poden adquirirse de xeito anticipado en www.taquilla.servinova.com ou na billeteira do Teatro Rosalía Castro nos horarios habituais.\nWeb de Johan Inger


Día internacional das mulleres rurais – FANPA COMPOSTELA\nO pasado venres 15 de outubro foi o Día internacional das mulleres rurais e participamos no foro organizado por FADEMUR Galicia para falar da situación do ensino no rural. Desde ANPAS Galegas queremos dar as grazas a Fademur Galicia por convidarnos a participar neste encontro e por loitar incansablemente polas mulleres do rural e por todo o país.\nVou intentar expoñer resumidamente a situación actual do ensino no rural, que, loxicamente é consecuente coa situación de despoboamento constante na que nos atopamos dende fai décadas.Dende a nosa confederación , ANPAS GALEGAS, e vendo a traxectoria e as carencias do ensino nos colexios rurais, comezamos a traballar a principios de este ano nas bases para reclamar á Consellería de Cultura, Educación e Universidade, un PLAN EDUCATIVO ESPECÍFICO PARA O RURAL.\nDecatámonos de que un dos problemas que temos, case o máis importante, é que o noso sistema educativo está deseñado para colexios urbanos, o que quizais poida pasar por unha explicación simple, pero é así.\nRealmente, todo depende do rateo: os recursos e polo tanto a calidade educativa dependen directamente do número de alumnas e alumnos:\nSe non temos máis de 5 nenas e nenos de infantil, non temos especialista para eles. Isto implica que a base da formación do alumnado non é tal, vai dar clase aos nenos de infantil un profesor que será especialista de primaria .\nSe temos menos de 18 alumnos por curso , este agrúpase a outro ou outros até chegar aos 18. E así, cada vez é máis frecuente atopar situacións de agrupamentos de tres, catro ou todos os cursos de primaria nunha soa aula.\nSe non temos alumnado abondo, non hai optatividade na ESO e xa non digamos no bacharelato, precísanse nos IES da zona rural un mínimo de 5 matriculados nunha optativa para darlla e 10 nos centros urbáns.Aínda así este ano non se deron optativas tendo profesorado disponible porque non chegaban aos 5 ou aos 10 matriculados. Realmente hai que poñer á opcionalidade?\nE suma e segue.\nPor suposto que haberá quen diga que é mellor que estean varios cursos xuntos porque iso permite a socialización do alumnado , que se enriquecen uns cos outros e todas as bondades que queiramos; porque sempre podemos atopar argumentos para case calquera cousa e para a súa contraria; pero a realidade danos outra versión: levan moitísimos anos especializando ao profesorado para que imparta as súas materias ao alumnado de 1º ou de 2º ou o que toque, cada grupo da súa idade, pero nos coles con agrupamentos o panorama é ben diferente: É un profesor ou profesora que ten que impartir nos 50 minutos que dura a clase a materia para os grupos que sexan, 2, 3, 4 ou os que cadren. Doado non parece.\nConscientes disto, dende ANPAS GALEGAS decidimos preguntarlle ás familias do rural, e a finais do curso pasado fixémolo en dous sensos á vez:\nUnha macro-enquisa sobre a formación nos centros escolares rurais galegos, tentando reflectir todos os aspectos que nos pareceron interesantes relativos ao ensino. Conseguimos a opinión de 640 persoas de 93 concellos galegos, non é unha mala mostraxe.\nXuntanzas zonais coas ANPAS asociadas, para escoitar o que elas tiveran que dicir, a súa vivencia do problema no día a día.\nVou facer referencia ás nosas preguntas, e tamén ás conclusións que fomos obtendo, debullan un panorama rural coñecido, cun futuro moi limitado se non se modifican as políticas de investimentos, e se non se asume a necesaria excepcionalidade das solucións que hai que adoptar, pero tamén con motivos de esperanza: os que dá ter unha marabillosa contorna, unha excelente poboación, e a crecente conciencia de que o rural galego é o lugar a onde hai que mirar neste momento para poñer o foco nun modelo vital sostible, posible, e enormemente humanizado e saudable.\nImos aos datos, e tamén ao que nos suxeriron:\n1.- CONECTIVIDADE, NOVAS TECNOLOXÍAS, ILLAMENTO.\nUn dos temas máis recorrentes pola súa recente transcendencia e a súa crecente importancia, e cuxas fallas deixaron patente que é tamén unha das grandes eivas do noso sistema educativo, foi o tema das novas tecnoloxías e das competencias dixitais. De súpeto vímonos pechados nas casas coa obriga de seguir estudando, traballando, mercando e relacionándonos co mundo e decatámonos de que algunhas tiñamos ordenadores, non todas, pero o que non tiñamos era medios para esa función que de repente se nos requiría.\nAs respostas da enquisa indican que un 55 % din que ten un só ordenador na casa; é unha porcentaxe pequena hoxe en día, pero que combina perfectamente co 43 % que din que si, que teñen conexión a internet pero moi deficiente.\nIso quer dicir que a xente non está preparada para asumir o reto dixital ? , en absoluto, en xeral as nais e pais din ter unha aceptable competencia dixital (71-80%).Iso demostra que esforzámonos en adaptarnos as circunstancias e ímolo conseguindo.\nPero si quere dicir que estamos lonxe de poder enfrontar con éxito un ensino dixital nas casas.\nOs medios dixitais dos centros escolares non semellan tampouco suficientes, nin os ordenadores para o profesorado por aula, nin para os alumnos (43,1% afirman que non hai ningún ordenador nin tableta para o alumnado na aula). Sobre a conexión dos centros só funciona ben nun 49,2%).\nOu sexa, tampouco se pode enfrontar con éxito un ensino dixital nos colexios.\nPensemos nisto: temos competencia, temos dispoñibilidade, temos interese, pero non hai medios nin é posíbel que a iniciativa particular poida fornecernos deles, a quen apunta a solución do problema ?\nConsideran que o transporte escolar condiciona nalgúns casos o horario do centro e mesmo condiciona a poslibilidade de organización de actividades extraescolares.\nNon sempre o transporte é adecuado ao terreo.\nO alumnado rural transportado é un 48,4 % do total das respostas, que se divide entre o 42 % que tarda menos de 30 minutos en chegar ao centro, e un 6,4 % que tarda entre 30 e 60 minutos. Estes sesenta minutos son o tempo máximo legal que pode ocupar un transporte escolar. A porcentaxe non parece demasiado elevada, pero hai que indicar que se concentra en determinadas poboacións, as de montaña, que son quen padecen as distancias máis longas.\nA percepción xeral é que o transporte escolar condiciona o horario do centro, e que o modifica inevitablemente, facendo ademais máis difícil a integración do alumnado na vida extraescolar de cada centro e de cadansúa zona.\nCando fale, un pouco máis adiante, das oportunidades do rural, hei debullar algo máis este “dano colateral” que provoca o transporte escolar insuficiente e excesivamente centrado no horario académico.\nNo tema do transporte quixera incidir en algo moi concreto, pero con consecuencias moi xerais: a finais do ano pasado fixemos en ANPAS GALEGAS un traballo, referido a alumnado que non é nin obrigatorio nin universitario (FP e Bacharelato fundamentalmente), que presentamos á consellería con nula resposta pola súa parte; e neste traballo denunciamos con datos rotundos unha situación cotiá que non deberiamos ter tan asumida: a desigualdade do noso alumnado fronte ao que vive nas cidades, e a necesidade dunha rede de transporte público que permita a mobilidade da rapazada.\nOs datos son claros, o que nos di a enquisa do IGE do 2019-20 indícanos que estamos a falar dun total de 55.000 alumnos matriculados en ensinanzas preuniversitarias que viven, ou proveñen, de concellos pequenos. Unha poboación importante, pero que ao estar dispersa por todo o territorio non ten a resposta axeitada que tería de concentrarse en centros urbanos.\nO problema está exactamente, en que non hai transporte dispoñíbel para este alumnado en amplísimas zonas do rural galego. Isto ten unhas consecuencias moito maiores do que poida parecer a simple vista; non só é o gasto que supón ás familias mandar a estudar fora ás súas fillas e fillos, o que en si xa xera unha desigualdade; é o desarraigo que provoca esta situación: estámolos sacando da casa case para facer BAC ou FP, con 16 anos, con 15 ás veces. Como podemos logo estrañarnos de que non se identifiquen co seu lugar de nacemento?. Mesmo ao preguntar ás anpas ,din que se dá o caso cotián de abandono dos estudos polas dificultades engadidas que a falta de transporte trae de seu.\nOu sexa, desigualdade, desarraigo, falta de oportunidades, custo inasumíbel, abandono do medio. E todo iso por non ter conceder ao alumnado non universitario o dereito a un transporte escolar normalizado.\n3.- ACTIVIDADES EXTRAESCOLARES nos centros escolares\nDiferenciemos, o 85,8 % afirman que hai actividades extraescolares no centro,un 85,8 % que se distribúe entre as organizadas pola ANPA, o 70%, as que organiza o Concello, o 10% e as que organiza o propio colexio, o 5% . Asistencia ás actividades é un 55,2 %.\nDas actividades o 60,6% realízanse pola tarde e nos centros que teñen xornada única. Máis o transporte escolar novamente é un problema, so un 18,9 % teñen transporte escolar cando rematan as actividades . O resto teñen que facelas a costa doutros medios de transporte privados, a familia, a veciñanza, etc.\nPero hai un 3º % que din que non asisten ás actividades extraescolares porque non hai transporte escolar para recollelos; non é raro que as ANPAS digan que o transporte condiciona a posibilidade de organización de actividades extraescolares.\nA maiores hai que indicar que é moi difícil organizar grupos para as actividades pola falta de nenas e nenos, e esa é a razón tamén de que saian máis caras e teñamos menos oferta.\nE ao final en que se traduce isto? en que é difícil dispor de actividades, que esa dificultade fainas cada vez máis difíciles de organizar, de asumir economicamente, e de facilitar a súa organización, é un círculo vicioso do que só se pode saír novamente con políticas decididas de apoio.\nPor certo, as actividades extraescolares non son é que as nenas e nenos vaia a pintura ou patinaxe, non é iso o que dicimos; significa que participen coas súas iguais en actos non académicos, que creen comunidade educativa e que formen lazos de permanencia coa veciñanza e coa contorna. Que se queiran onde están, en resumo.\n3.- ACTIVIDADES EXTRAESCOLARES fóra dos centros escolares\nO 70,3% teñen acceso a actividades deportivas federadas en distinto grado de oferta e o21,4% non teñen acceso a ningunha.\nNo que se refire as actividades de idiomas e música a porcentaxe é similar. Aumenta na aprendizaxe das novas tecnoloxías, nas que hai un 37,3 % que non teñen acceso, e aínda se incrementa máis se imos a ensinanzas sobre técnicas de estudo, onde chegamos ao 44,1% que non teñen acceso.\nIsto pode parecer algo irrelevante pero o que mostra é unha gran fenda entre as oportunidades dunha nena ou neno dun colexio dunha cidade ou vila grande e dunha nena dunha aldea. Por exemplo, mentres a nena da cidade vai ao conservatorio e pouco a pouco vai sacando a carreira de música ao mesmo tempo que continúa cos outros estudos, a nena da aldea con sorte e marchando da casa con 16 anos sacará unha soa. O resultado final é que non está nas mesmas condicións á hora de formarse, ou de acceder ao mercado laboral. O mesmo ocorre cos idiomas ou cos estudos de arte, e tamén cos deportes federados.\n4.- LINGUA GALEGA\nSobre o uso da lingua é preocupante que só o redor dun 15% do alumnado fala galego sempre fronte ao 14% que non o fala nunca (*) , comprensible tendo en conta que só o 18% do profesorado o fala sempre .\nDeste alumnado o 21% non o fala nunca na casa.\nPor outra banda o 40,8% dos enquisados afirman que os nenos e nenas cada vez falan menos galego e á medida que medran , e o 34,7 % afirman que o deixan de falar. Curiosamente só o 36,5% opina que os nenos falan menos o galego cando comezan a escola.\nE este debate sobre a lingua non pecha aí, realmente é un debate sobre a identificación coa contorna e coa súa xente; no rural aínda hoxe fálase galego maioritariamente, se a xuventude está a abandonalo significa que non se sente parte do futuro do lugar onde naceu e está a medrar. Visualiza o distanciamento das novas xeracións co espazo no que están. E sen xente nova non hai futuro de ningún tipo.\n5.- QUE CONDICIÓNS DE ENSINO DEBERIAMOS TER\nEn canto ao rateo ideal:\nAquí hai un posible debate, pero hai algo moi claro: o curso pasado coa pandemia e a obriga de desdobrar as aulas para poder adaptarse aos protocolos sanitarios, os rateos tiveron que reducirse e iso notouse na calidade do ensino. Os resultados finais foron como os de anos anteriores porque os rateos baixos compensaron as dificultades orixinadas pola pandemia.\nRealmente foi unha mágoa que se deran tanta presa en volver as rateos anteriores; pero tamén deixou claro cal é a aposta da administración educativa neste momento, e non vai na liña axeitada para recuperar nin o rural nin a calidade do Ensino Público.\nEn canto ao tipo de centro ideal :\nTemos estes tipos de centros: Escolas unitarias, escolas infantis, Ceip, Cpi, Ies .\nA meirande parte das respostas consideran que a combinación ideal debera ser CEIP+ IES.\nOs agrupamentos por ex. os CRAS son un modelo de educación no rural, que xunta a xestión colectiva coa atención particularizada propia das escolas unitarias que deberíamos reivindicar como propio e específico do rural galego.\nTamén temos que mencionar que os estudos de FP en ensinanzas vinculados ao territorio serían unha opción moi interesante de futuro pero que son unha eiva no presente que contrubúe ao desarraigo ao obrigar a estudar fóra a aquelas persoas con interése nestas materias.\nEn canto á formación do profesorado, hai case un empate de opinións no que se refire á necesidade de formación específica do profesorado para traballar coa contorna nos colexios rurais, cun leve porcentaxe de familias que opina que non é necesario; porén, si consideran importante é formación para traballar con agrupamentos (*).\nEn canto ás equipas de orientación e atención ao alumnado NEAE\nPorén, hai unha porcentaxe preocupante que dí que non ten algún dos especialistas ou que o número destes é insuficiente . Novamente a baixa cantidade de alumnado propicia a escaseza de medios humanos para a atención á diversidade, esquecendo que os dereitos dunha nena ou un neno nunca deberan depender do número de alumnos cos que conviva.\nEn canto á participación das familias\nA opinión maioritaria indica que na meirande parte dos centros favorécese a participación das familias tanto na xestión do centro coma nas actividades. Tamén existe unha ampla participación nas Asociacións de Nais e Pais, aínda que existe a demanda dunha maior implicación.\nMesmo fomos quen de facer unha pequena listaxe de vantaxes e desvantaxes do ensino no rural e de tirar delas unha conclusión:\nVANTAXES DO ENSINO NO RURAL:\nColexios menos masificados\nRelación máis familiar\nMaior conexión co entorno natural ( si o profesorado é quen de aproveitalo)\nMáis fácil a integración\nMáis fácil a detección de problemas tipo acoso\nPara os nenos e máis fácil aprender por ser poucos\nDESVANTAXES DO ENSINO NO RURAL:\nMaior mobilidade do profesorado o que influe negativamente na calidade do ensino\nDificultade a hora de organizar actividades extraescolares\nEn xeral non se aproveitan as vantaxes do rural a nivel educativo\nFalta de optativas no IES, en BAC e opcións en FP\nConclusión: son máis as vantaxes que as desvantaxes. Igual debéramos plantexar en serio que vale a pena levar os fillos nun colexio rural.\n6.- OPORTUNIDADES DO RURAL\nPero esta non é unha charla pesimista, o rural galego é unha fonte –non inesgotable iso é certo- de oportunidades; neste momento ademais é un exemplo a seguir en canto a un modelo de vida seguro, saudable e desexable; así tamén nolo indican as familias.\nCando falamos das vantaxes do vivir no rural , o 90,1% opina que vivir no rural facilita a comprensión do medio natural, e tamén a adquisición dunha conciencia ambiental de sustentabilidade no 84,3 % das opinións.\nSobre a vida no rural. O 76 % das persoas enquisadas consideran que facilita a valoración das relacións colectivas e a convivencia pacífica.\nEstamos en condicións de ter un ensino público que sexa referente e de calidade pero para iso é preciso cambiar o modelo e adaptalo ao territorio.\nAquí non se trata de números, trátase de poñer todos os medios para reverter unha situación que se está volvendo insostible e que o país precisa. Os problemas do rural non son só do rural; non hai máis que ver os xabarís paseando pola Ronda da Muralla ou os incendios ás portas de Santiago.\nSe queremos ter un País de Futuro, temos que traballar a prol dun Rural con Futuro, e iso non se fai nin con boas intencións nin con falsas promesas, faise con realidades, investimentos e programas de discriminación positiva que faciliten vivir aquí cos medios, as oportunidades e as facilidades cos que se pode vivir en calquera outro lugar do mundo.\ndefensa do rural,ensino no rural,mulleres rurais


Temas: SAúDE LABORAL SILICOSE TRABALLO SAúDE CANTEIRA LOUSA\nPor Moncho Mariño | Santiago de Compostela | 27/02/2020 | Actualizada ás 22:00\nA silicose sempre foi relacionada coa minaría, área laboral onde se conseguira frear a súa incidencia nas últimas décadas. En Galicia a presenza desta enfermidade está relacionada coas actividades extractivas de lousa e pedra, cunha incidencia máis notable nas comarcas do sur da provincia de Lugo, en Valdeorras e Porriño. O Instituto Nacional de Silicosis (INS), situado en Oviedo, destacou o crecente número de casos que se achegan ás súas instalacións procedentes de Galicia e Castilla y León, en concreto das áreas con canteiras de lousa. Dentro do sector da pedra existe os datos son aínda escasos, mais as forzas sindicais están certas que a incidencia pode ser alta.\nCanteira no Porriño | Fonte: Focus Piedra\nA silicose afecta a sectores onde os traballadores teñen contacto con partículas de sílice en suspensión. Pode ir desde as canteiras ata o traballo con próteses dentais, segundo un informe do Instituto de Seguridade Laboral de Galicia (ISSGA). Mais son os traballos en canteiras, graveiras e areeiras onde a presenza de persoas afectadas ten unha maior densidade. Así o aseguran fontes sindicais e tamén estudos realizados no sector da lousa por parte do INS.\nA serie de estudos realizados polo INS comezou en 2008 e finalizou en 2018 para a elaboración do informe “Nuevos casos de silicosis en el sector de la pizarra”. A evolución de casos consultados durante a década que abrangueu o estudo, o número de persoas afectadas pasou de 14 en 2008 a 142 en 2018, quedando por recoller os datos de 2019.\n“Segundo os datos que nos achegou o INS, en Galicia habería algo máis de 700 persoas afectadas en total contabilizadas entre 2008 e 2018” sinala Plácido Valencia de CIG-Construción e Madeira. Ese número total inclúe as persoas afectadas nos últimos anos, tanto retiradas como aquelas que puideran seguir en activo. “En 2018 houbo un aumento do 35% de casos no sector da lousa, porque entre 2016 e 2017 houbo un parón no INS por cuestións administrativas e políticas no último goberno PP” di Javier Carreiro de UGT-Construcción. UGT contabiliza 550 persoas afectadas tamén segundo fontes do INS. CC OO contabiliza un total de 3.470 persoas en Galicia que estarían en contacto directo co po de sílice en calquera das 487 empresas que analizaron.\nDatos de afección da silicose segundo o Instituto Nacional de Silicose | Fonte: INS\nActualmente son moi escasas as informacións sobre a incidencia da silicose en explotacións como as areeiras e áridos. A vontade das forzas sindicais neste punto é facer superar o medo de moitas persoas empregadas a facer as probas de detección. Á parte disto, logo da desaceleración que supuxo a crise económica, algunhas grandes empresas mercaron canteiras pechadas durante a recesión, mesmo abriron explotacións perto da fronteira con Portugal e dentro do territorio luso.\nAVALIACIÓNS E PRESTACIÓNS\nAs mutuas das empresas, os sindicatos e outros organismos proporcionan informes sobre o estado da persoa afectada pola silicose. Esa persoa irá a Oviedo, ao INS por ser o centro de referencia a nivel estatal, onde se avaliará o seu estado. Dependendo do informe, a empresa procederá como corresponda, ou cambiando de posto de traballo ou o seu retiro por enfermidade.\nO informe sobre a silicose dentro do sector da lousa, apuntaba que “Non existe constancia de que os Equipos de Valoración de Incapacidade (EVI)” das provincias de Galicia onde a silicose ten unha forte presenza “envíen ao INS a totalidade dos expedientes de valoración de silicose, aínda que durante os últimos anos apuntouse un aumento no número de expedientes”.\n“As mutuas aseguradoras por exemplo, non teñen capacidade para realizar estudos para coñecer o grao de doenza, por iso derivan os casos á Seguridade Social” di Javier Carreiro. “Se as mutuas recoñecen que unha persoa ten unha doenza profesional deben asumir custes” di Plácido Valencia. Ditos custes son os que empurran a derivar doentes á S.S.\nPor outra banda, ata 2015, a silicose de primeiro grao non era recoñecida como causa de incapacidade permanente total. Desta maneira o traballador ou a traballadora tiña a opción de cambiar de posto de traballo dentro da empresa. A cousa cambia ese ano de 2015 cando unha proposición non de lei do PSOE no Congreso dos Deputados pide reverter a consideración que tiña ata daquela a silicose de primeiro grao.\n“A partir de 2015 pódese pedir a prestación por incapacidade co primeiro grao de silicose, mais por vía xudicial” di Plácido Valencia. “Temos xente de entre 40 e 45 anos dentro do sector da lousa con incapacidade recoñecida pola silicose” apunta Javier Carreiro. A prestación é case “automática” en caso de que a persoa afectada teña silicose de grao dous ou tres.\nCC OO estima oportuno a ampliación e aplicación dos coeficientes redutores “a traballadoras e traballadores de canteiras, graveiras, areeiras e establecementos de beneficio vinculados á transformación de materias primas ademais de minaría”.\nA día de hoxe a única vía posible para reducir os índices de silicose é a prevención. “En minería hai anos que está erradicada, pódese dicir, todo despois de décadas de estudos” di Javier Carreiro. “A prevención dentro do sector da lousa estase deixando sentir, mentres que aínda é necesario insistir en arreiras e áridos”.\n“Temos que elevar os coeficientes reductores para a avaliación dos traballadores e traballadoras sen que teñan que pasar polo xulgado para reclamar a prestación” insiste Valencia. Por facer unha comparativa, agora mesmo, a xubilación dos traballadores portugueses neste campo é aos 55 anos, mentres que na parte galega “como moito podes adiantar catro anos a túa xubilación”.\n“O gran problema é poder detectar a tempo a doenza, aquí non temos as ferramentas abondo para facelo” lamenta Javier Carreiro, quen ademais apunta a necesidade de estudar o impacto da silicose “en todos o lugares de traballo onde haxa po” similar á sílice. “Sería necesario que se crease en Galicia un instituto semellante ao INS” di Plácido Valencia, “así non habería que esperar á viaxe e os resultados de Oviedo”.\nA silicose xa non é só cousa da minería, está presente en moitas actividades que non se tiñan en conta como focos de risco para esta doenza. Canteiras, talleres mecánicos, mesmo cantería ornamental poden afectar seriamente os pulmóns das persoas que traballen nestes sectores. De momento a administración galega conta co ISSGA para facer valoracións de incidencia, mais as análises en profundidade dos casos seguen habendo que facelas en Oviedo.\nDecía Feijóo que Galicia É unha mina como un mundo.Viva el vino dixo Rajoy


Exército Popular de Corea - Wikipedia, a enciclopedia libre\nExército Popular de Corea\nO Exército Popular de Corea (en coreano, 조선인민군) encárgase da defensa de Corea do Norte e polo seu tamaño está considerado o cuarto máis grande do mundo, con máis dun millón de militares en activo e outros 4,7 millóns na reserva. Componse polas Forzas terrestres, a Mariña, a Forzas Aéreas, o 2º Corpo de Artillería e a Forza Especial de Operacións. Kim Jong-il é o Comandante Supremo do Exército Popular de Corea e xefe da Comisión Nacional de Defensa.\nAlgúns estudos afirman que Corea do Norte é o país máis militarizado do mundo. Estímase que o gasto anual ascende a máis de 5000 millóns de dólares (en torno ao 25% do PIB), dos cales máis da metade están destinados aos programas de desenvolvemento nuclear e de mísiles. Corea do Norte podería ter 3 cabezas nucleares e varios centenares de mísiles balísticos con alcance superior aos 1000 quilómetros.\nEn 1978 Kim Il-sung decretou que o Día do Exército sería trasladado do 8 de febreiro ao 4 de abril. A nova data trataba de honrar a creación da guerrilla anti-xaponesa en 1934.\nAs orixes do Exército Popular de Corea remóntanse ao ano 1939 co Exército de Voluntarios Coreanos formado en Yenan (China), co obxectivo de contrarrestar a presenza do Imperio do Xapón en Manchuria. Devandita forza, que roldaba os 1000 homes, contaba con apoio e asesoramento de comunistas chineses.\nLogo da Segunda Guerra Mundial, as forzas soviéticas que ocupaban a península de Corea ao norte do paralelo 38 ordenaron o desarmamento e desaparición de todas as forzas de resistencia locais que operaban contra o Exército Imperial Xaponés.\nTraído desde "https://gl.wikipedia.org/w/index.php?title=Exército_Popular_de_Corea&oldid=4834434"\nA última edición desta páxina foi o 11 de agosto de 2018 ás 23:13.


Accidentes de trafico – Páxina 3 – NOTICIAS DE BARRO\nUn ciclista de Barro, ‘pillado’ con case cinco veces máis alcohol no corpo do permitido\n15 Xullo 2018 Concello de Barro Deixar un comentario\nCon case cinco veces máis do límite de alcol permitido. Así circulaba sobre a bicicleta un mozo de 29 anos, veciño de Barro, que foi interceptado pola Garda Civil na zona da Barosa.\nSegundo informou o instituto armado, o aviso dun cidadán alertou aos axentes da presenza dun ciclista que circulaba pola N-550, ao seu paso polo municipio de Portas, con evidentes síntomas de alcoholemia.\nUnha patrulla da Garda Civil localizou ao mozo circulando en zigzag e invadindo o sentido contrario á súa marcha.\nNas probas practicadas para detectar a alcoholemia en aire aspirado, o ciclista deu senllos resultados positivos de 1,15 e 1,05, cando o límite establecido é de 0,25.\nO mozo foi denunciado ante a Xefatura Provincial de Tráfico e enfrontarase a unha posible multa de 1.000 euros e á inmovilización do vehículo.\nA Garda Civil lembra que os condutores de ciclos e bicicletas teñen as mesmas responsabilidades e obrigacións nas vías públicas que o condutor dun vehículo a motor e por tanto a taxa máxima de alcoholemia permitida é de 0,25 mg/l.\nACCIDENTE NA PORTELA CERCA DE CONJUSA\nImaxe 16 Marzo 2018 16 Marzo 2018 Concello de Barro Deixar un comentario\nExcarceran un condutor que bateu contra un muro en Barro\n24 Febreiro 2018 24 Febreiro 2018 Concello de Barro Deixar un comentario\nUn home tivo que ser excarcerado do seu propio vehículo tras saír da vía. O accidente tivo lugar na N-550, no lugar de Lourido (Barro).\nSegundo informou o 112 Galicia, o sinistro produciuse ás 16.10 horas.\nAo lugar trasladáronse bombeiros do parque de Ribadumia, unha ambulancia do 061, voluntarios de Protección Civil de Barro e a Garda Civil de Tráfico.\nA vítima, da que se descoñece as feridas que sufriu, tivo que ser excarcerada polos bombeiros despois de que o vehículo no que circulaba finalizase accidentado contra un muro.\nAtopan inconsciente a unha muller en Barro tras saírse da calzada co seu vehículo\n10 Febreiro 2018 Concello de Barro Deixar un comentario\nA estrada que une Pontevedra e Vilagarcia, a PO-531, foi escenario esta noite dun accidente, segundo informou o 112. Sobre as 4.30 horas, un particular alertou ao 112 de que unha muller que se saíu da calzada co seu vehículo permanecía inconsciente no interior do coche. Activouse un dispositivo no que participou o 061 e a Garda Civil e trasladouse á muller a un centro sanitario. O accidente tivo lugar na rotonda de Curro\nUn condutor ferido en Barro tras bater contra a mediana da AP-9\n1 Febreiro 2018 1 Febreiro 2018 Concello de Barro Deixar un comentario\nUn accidente na autoestrada AP-9, á altura da Portela (Barro), mobilizou onte á noite aos servizos de emerxencia. Un condutor resultou ferido despois de que o seu coche chocase contra a mediana\nSegundo informou o 112 Galicia, o sinistro produciuse ás 20.30 horas no quilómetro 119 da AP-9.\nComo consecuencia do impacto, o condutor sufriu unha forte conmoción e foi trasladado nunha ambulancia do 061 a un centro hospitalario de Pontevedra.\nNon foi necesaria a intervención dos Bombeiros do Salnés para excarceralo, a pesar de que varias persoas que acudiron a auxiliar ao ferido tiveron dificultades para abrir as portas do coche.\nO accidente produciu bastantes danos na autoestrada. Restos do coche mesmo chegaron a exceder a mediana e acabaron nos carrís de circulación en dirección a Pontevedra.\nAxentes da Garda Civil de Tráfico trasladáronse ao lugar para coordinar a circulación ata que os operarios de mantemento de Audasa puideron limpar a zona e retirar os restos do coche sinistrado.


Orzamentos | Esquerda unida\n23 Novembro, 2010 victor Ferrol\nEsquerda Unida fai do eixe da democracia participativa ( desenvolvemento do Regulamento de Participación Cidadá e a extensión dos orzamentos participativos a toda a cidade ) un elemento fundamental das vindeiras contas da cidade. Para nós supón unha esixencia clave para poder apoiar os vindeiros orzamentos.\nJavier Galán avanza a necesidade de dispor alomenos de tres millóns de euros para poder estender a toda a cidade os vindeiros orzamentos participativos para 2011. Cantidade, a referida, que faga crible e atractiva a asunción de responsabilidade da nosa veciñanza na toma das decisións nas accións e iniciativas a desenvolver no eido municipal.\nXunto cos OP,s do ano 2011, Esquerda Unida entende que hai que adicar outra partida orzamentaria suficiente para garantir o desenvolvemento dos organismos e accións contidas no novo Regulamento de Participación Cidadá. Extensión dos OP,s á toda a cidade e desenvolvemento do novo Regulamento, son dúas iniciativas da meirande importancia para acadar a consolidación e impulso dunha política de transformación no xeito e nos contidos para a nosa cidade, son as claves da Democracia Participativa.\nA nosa organización quere chamar a atención do Goberno Municipal acerca da necesidade e importancia de entablar unha negociación política encol dos vindeiros orzamentos, máxime diante da premura dos prazos e a conveniencia de non adiar a aprobación do orzamento municipal. Esquerda Unida lembra que o Goberno Municipal presentou a memoria do anteproxecto fóra dos prazos, xa en novembro, cando a lexislación contempla como data límite o 15 de outubro. O noso Grupo agarda que vencidas as ocorrencias aquelas que dende alcaldía sinalaban que era innecesario aprobar o orzamento, o Goberno se dispoña con dilixencia e vontade a acadar un acordo orzamentario de esquerdas, social e participativo.\nA memoria presentada polo Goberno foi contestada cun texto alternativo elaborado polo noso Grupo Municipal marcando obxectivos e salientando a necesidade de corrixir eivas e insuficiencias e achegar novas partidas, entre as que queremos salientar, reiterámolo así, a necesidade de dotar orzamentariamente a partida para os OP,s e o desenvolvemento do Regulamento.\nYolanda Díaz, Voceira do noso Grupo Municipal, insta ao Goberno a atender as necesidades da cidade e da veciñanza e, xa que logo, facer todos os esforzos por acadar un novo orzamento, que supere o prorrogado, o cal recualificado polas nosas achegas posúa un acusado perfil social e participativo.\nXunta Dirección Xeral


Provincia de Teherán - Wikipedia, a enciclopedia libre\n(2016) 13.267.637 hab.\nA provincia de Teherán (en persa: استان تهران Ostān-e Tehrān) é unha das 31 provincias de Irán. Cobre unha área de 18814 quilómetros cadrados e atópase ao norte da meseta central de Irán.\nA provincia limita coa provincia de Mazandaran polo norte, coa provincia de Qom polo sur, coa provincia de Semnán polo leste e coa provincia de Alborz polo oeste. A metrópole de Teherán é a cidade capital da provincia e de Irán.\nA provincia de Teherán é a provincia máis rica de Irán, contribuíndo aproximadamente ao 29% do PIB do país. Ademais, aloxa aproximadamente o 18% da poboación do país. É ademais a provincia máis industrializada de Irán. O 86,5% da súa poboación reside en áreas urbanas e o 13,5% da súa poboación reside en áreas rurais.\nA zona empezou a gañar importancia cando Teherán foi establecida como capital pola dinastía Qajar en 1778. Hoxe, Teherán, conta cunha poboación de 8 millóns de habitante, clasificata entre as 40 áreas metropolitanas máis poboadas do mundo.\nMapa da provincia.\nA provincia de Teherán ten sobre 12 millóns de habitantes e é a a rexión máis densamente poboada de Irán. Aproximadamente o 86,5 por cento reside en áreas urbanas e o 13.5 por cento en áreas rurais da provincia.\nTeherán é a capital de Irán desde 1778.\nOs ríos máis grandes desta provincia son Karaj e Jajrood.\nCadeas montañosas como o Alborz atópanse ao norte; Savad Kooh e Firooz Kooh atópanse no nordeste; Lavasanat, Qarah Daq, Shemiranat, Hassan Abad e Namak atópanse ao sur; Bibi Shahr Banoo e Alqadr atópanse no sueste e os altos de Qasr-e-Firoozeh atópanse ao leste da provincia.\nO clima da provincia é estábel, posuíndo catro estacións, o inverno é frío e nevarento, o outono e a primavera son suaves e frescos e chuviosos, e o verán é morno e quente e seco. Mais nas montañas o clima é frío e semihúmido durante todo o ano. Os meses máis cálidos do ano son desde mediados de xullo até mediados de setembro cun rango de temperaturas desde os 28 °C (82 °F) a 30 °C (86 °F) e a temperatura dos meses máis fríos é de 1 °C (34 °F) entre xaneiro e febreiro, mais en certas tempadas do inverno pódense chegar a acadar os −20 °C (−4 °F). A cidade de Teherán ten invernos fríos e mornos e veráns cálidos. A pluviosidade anual media é de aproximadamte 200 milímetros, sendo os máximos durante a estación de inverno, principalmente en forma de neve. Resumindo, a provincia é unha zona fría semiárida, cun clima de estepa no sur e un clima alpino no norte.\nColección aqueménida do Museo Nacional de Irán en Teherán.\nA provincia de Teherán conta con varios sitios arqueolóxicos que indican asentamentos que datados hai varios miles de anos. Até hai 300 anos, Rey era a cidade máis importante da provincia. Con todo, a cidade de Teherán emerxeu e converteuse na cidade máis grande e capital de Irán en 1778, e desde entón foi o centro político, cultural e económico de Irán.\nTeherán conta con 1500 sitios históricos da importancia cultural rexistrados pola Organización do Patrimonio Cultural de Irán. Os máis antigos destes son os restos de dous sitios do condado de Firuzkuh, datados do 4º milenio a. C.\nA provincia de Teherán subdivídese en dezaseis condados (shahrestan), listados abaixo coas súas poboacións no 2016:\nCondado de Teherán – 8,737,510\nCondado de Damavand – 125,480\nCondado de Ray – 349,700\nCondado de Shemiranat – 47,279\nCondado de Varamin – 283,742\nCondado de Shahriar – 744,210\nCondado de Eslamshahr – 548,620\nCondado de Robat Karim – 291,516\nCondado de Pakdasht – 350,966\nCondado de Firuzkuh – 33,558\nCondado de Qods – 316,636\nCondado de Malard – 377,292\nCondado de Pishva – 86,601\nCondado de Baharestan – 536,329\nCondado de Pardis - 169,060\nCondado de Qarchak – 269,138\nAs cidades máis grandes da provincia de Teherán son: Andisheh, Baghershahr, Baghestan, Bumehen, Chahardangeh, Damavand, Eslamshahr, Qarchak, Qods, Golestan, Shahriar, Malard, Nasimshahr, Pakdasht, Pardis, Pishva, Robat Karim, Shahriar, Teherán, Varamin e Salehieh.\n↑ www.sci.org.ir/content/userfiles/_sci_en/sci_en/sel/j-shvro-84.html. Retrieved November 2011 Arquivado 22 de febreiro de 2021 en Wayback Machine.\nPáxina oficial gobernamentalArquivado 04 de febreiro de 2005 en Wayback Machine.\nA organización do Patrimonio Cultural da provincia\n"Teherán (provincia)". Encyclopædia Britannica (11ª ed.). 1911.\nTraído desde «https://gl.wikipedia.org/w/index.php?title=Provincia_de_Teherán&oldid=5713050»\nA última edición desta páxina foi o 28 de febreiro de 2021 ás 20:41.


ENTREGA PREMIOS PROVINCIAIS - CERTAME POESÍA NADAL (22/2/2019)\nEste ano dous dos nosos alumnos acadaron ambos accésits na Fase Provincial do certame de poesía infantil "Nadal 2018" convocado pola Biblioteca Nodal de Lugo.\nEste venres foi a entrega de premios na que fixeron lectura dos seus poemas e ademais recibiron os seus agasallos.\nCristian Dourado Rodríguez na Categoría A (ata 8 anos)\nAitana Cruz Rodríguez Casado na Categoría B (de 9 a 11 anos)\nESTAMOS MOI ORGULLOSOS DOS DOUS!!\nDÍA DE ROSALÍA - CONVIVENCIA CEIP A GÁNDARA (22-2-2019)\nUnha das actividades levadas a cabo no noso centro para conmemorar o Día de Rosalía foi uha convivencia entre o noso alumnado de Educación Infantil e os alumnos de 5 anos do CEIP A Gándara de Monforte arredor dun fragmento do poema Parece unha rosa do seu libro Cantares Gallegos.\nEsta actividade que partiu do CEIP A Gándara, tivo como finalidade dar a coñecer a obra de Rosalía xunto coas tradicións e o patrimonio cultural galego.\nO primeiro foi coñecernos para o que se fixeron varios xogos de presentación no patio do colexio.\nTamén intercambiamos uns agasallos desde as respectivas bibliotecas.\nEles que están desenvolvendo un proxecto de dinosaurios regaláronnos un libro sobre estes animais xa extintos e recitáronnos unha poesía para ensinarnos moitas cousas sobre a súa vida, a súa alimentación, a súa extinción...\nNós que xa sabiamos que eles estaban desenvolvendo este proxecto, imprimimos varios puzzles coa nosa impresora 3D (by fablabmalaga www.thingiverse.com/thing:1163973) para que levasen de recordo ademais dun sobre con todo o necesario para facer uns monicreques de Rosalía de Castro co fragmento do poema traballado.\nDespois coñeceron o noso centro: a biblioteca, a radio e as aulas de infantil e xa con todo preparado e as botas postas, comezou a saída aos dous lavadoiros de Sober.\nVisitaron o lavadoiro dos Eireos e o de Arroxo, previamente acondicionados polo Concello de Sober, nos que os nenos puideron lavar a súa roupiña.\nUnha vez que a roupa estivo ben lavada, o seguinte paso foi tendela e poñela a clareo na Praza do Concello onde os nenos aproveitaron para xantar e pasar o resto da xornada de convivencia.\nGRAZAS POLA VISITA E ATA PRONTO!!!\nDÍA DE ROSALÍA NA RADIO (22 - 2 - 2019)\nUnha das actividades que fixemos para conmemorar o Día de Rosalía foi o recitado dalgúns fragmentos de varios poemas de Rosalía de Castro do seu libro Cantares Gallegos.\nDETECTI 5º - 6º. 6º RETO (21 - 2 - 2019)\nRecordades o reto da semana pasada?\nPois xa temos solución!\nNoraboa aos investigadores que deron coa solución!\nO semáforo instalouse por primeira vez no parlamento británico de Wetminster,\nobra do enxeñeiro J. P. Knight,\nespecialista en sinais de ferrocarril.\nComezou a funcionar o 10 de decembro de 1868 pero só pola noite e coas cores vermello e verde.\nAgora xa podedes empezar a pensar na seguinte pregunta\nque non é tanto de investigar como de pensar.\nCOÑECENDO OS NOSOS CONCELLOS. 3ª EMISIÓN (20/02/2019)\nEsta é a terceira emisión do programa Coñecendo os nosos concellos que como sabedes é un programa de ida e volta entre o alumnado do noso colexio e o alumnado do colexio de A Pobra do Brollón.\nNesta ocasión, tiñamos que respostar á pregunta que nos facían sobre a orixe de Lectuvín, a mascota da nosa biblioteca.\nPois ben, se queredes saber todo sobre a nosa mascota e sobre a importancia da viticultura en Sober, só tedes que escoitar o programa dos nenos e nenas de 3º e 4º de Primaria.\nOS ELECTRECOS (18/02/19)\nOs Bolechas chegaron a nosa biblioteca convertidos en superheroes da reciclaxe: os Electrecos!\nOs Electrecos queren formar un gran movemento de superheroes da reciclaxe de RAEE (Residuos de Aparellos Eléctricos e Electrónicos) con todos os nenos e nenas galegos para defender o planeta da contaminación, do abuso dos recursos naturais e das malas prácticas que poñen en perigo o noso medio e, por suposto, o alumnado do colexio de Sober quere formar parte deste batallón.\nCo concurso RAEE RAEE, aprendemos a diferenciar os aparellos eléctricos e electrónicos e que para desfacernos deles temos que entregalos no PUNTO LIMPO ou no comercio onde merquemos un novo; pero NUNCA NO MONTE!!\nE para que non se nos olvide o aprendido deixáronnos na biblioteca dous libros e un montón de materiais ademais dun rap, que podedes escoitar e bailar con nós:\nREFORMAS NA BIBLIOTECA (16/02/2019)\nNa nosa biblioteca estivemos de reformillas para darlle máis espazo ao recuncho creativo.\nComo non temos para onde ampliar a biblioteca, o que fixemos foi reorganizar o espazo aproveitando unha especie de L que fai na parte de diante: cambiamos o encerado dixital, trasladamos os ordenadores, movemos as estanterías e os materiais e grazas á axuda económica da ANPA puxemos tarima flotante.\nNo novo Queres argallar? encóntranse os materiais de robótica e impresión 3D pero tamén un montón de materiais para poder desenvolver a creatividade, o inxenio, a capacidade de exploración, a orientación espacial...\nE unha vez que xa tivemos o espazo preparado, só quedaba presentarllo ao noso alumnado e que empezasen a argallar...\nAS FAMILIAS CONTAN: Familia de Pilar (15/02/2019)\nNunha nova sesión de As familias contan tivemos no colexio a Maite Álvarez, nai de Pilar.\nEla leunos o primeiro capítulo do libro Una boda mágica que pertence á colección preferida de Pilar: Secret Kingdom. Neste libro as protagonistas deberán enfrentarse á malvada raíña e aos Trasnos da Treobada para salvar a celebración.\nPodedes escoitar o comezo deste libro no seguinte programa de Lecturradio\nMOITAS GRAZAS POR PARTICIPAR NESTA ACTIVIDADE\nDETECTI 5º - 6º. Quinto reto\nQue tal investigadores?\nResultouvos moi difícil o reto da semana pasada?\nA verdade é que descubrir a resposta a esta pregunta é algo moi interesante porque mestura historia con lenda combinando á vez familia, poder, traición...\nQueredes saber máis? Pois escoitade atentos a Aitana e Laura Rodríguez.\nE agora pasamos ao próximo reto que se refire a un feito moito máis reciente?\nDÍA MUNDIAL DA RADIO (13/02/2019)\nHoxe é o Día Munidal da Radio!!!\nDesde Radiuvín participamos no proxecto de Rede Espora: As novas que queremos, un proxecto común con outros centros do proxecto Radio na biblio que consistía en facer un noticieiro positivo dándolle a volta a noticias negativas relacionadas con conflitos bélicos e outras desgracias; concretamente a nosa noticia, na voz de Aitana Rodríguez, consistía en darlle a volta a unha noticia sobre a fame e a sequía en Etiopía.\nEste proxecto no que se conectan Biblioteca, radio, diálogo, paz e tolerancia ten calado e difusión mundial a través da páxina da Unesco. Podedes acceder ao evento para o noso centro desde aquí.\nAs radios escolares que colaboramos neste proxecto somos:\nRadio Coviña do CEIP de Covas en Meaño,\nA Voz de Arnaldo do CEIP de Seixo en Marín,\nRadio Laretas do CEIP P. Ricardo Tobío en Muros,\nRadiuvín do CEIP P. Virxe do Carme de Sober,\nRadio Estrela do CEIP Enrique Barreiro Piñeiro de Vilariño,\nRadio Seara do CEIP Seara en Moaña,\nRabu Radio do CRA de Meis,\nIES Lucus Augusti de Lugo,\nRadio Chancelas do CEIPP Chancelas,\nRadio Rosiña do CEIP Víctor Sáenz de Mazaricos,\nA voz da Mata do CPI Manuel Suárez Marquier do Rosal,\nRadio Faladoiro do CEIPP Torre de Cela en Bueu,\nRadio Balea do CEIP Milladoiro en Malpica,\nRadio Guímaro do CEIP da Pobra do Brollón,\nCaracola Radio do CEIPP San Benito de Lérez en Pontevedra e\nRadio Escolar Mosteiro Meis do CPI de Mosteiro-Meis.\nMOITAS GRAZAS A REDE ESPORA POLA ORGANIZACIÓN DESTE NOTICIEIRO!!


O alumnado do CRA Manuel Garcés participa na 10ª Mostra de Cultivos - ACUBAM\nOs cativos das 12 unitarias do Concello están a coidar plantas para expor na pavillón de Tomiño os vindeiros días 20 e 21 de Abril.\nOs nenos e nenas do CRA Manuel Garcés están a coñecer como se coida dunha planta. Esta é unha actividade organizada polo Concello de Tomiño e a Asociación Cultivos Baixo Miño (ACUBAM).\nA actividade comezou o pasado mes de febreiro cando todos os alumnos e alumnas coñeceron os viveiros que Coplant ten en Goián. Alí os nenos e nenas entraron en contacto cunha productora de planta ornamental e puideron observarcomo se dunha fábrica se tratase como xestionan e producen plantas para exportar aoresto de Europa.\nEste foi o primeiro paso dunha actividade que terá como fin a exposicióndas plantas que os miúdos están a coidar nas súas aulas.\nA exposición está enmarcada dentro da feira que como todos os anos se organiza no pavillón de Tomiño ao chegar a primavera. Será nesta X Mostra de Cultivos cando os nenos e nenas do CRA Manuel Garcés adquiran un espacio físico nesta feira de calado internacional.\nOs nenos e nenas nestes momentos e até mediados do mes de abril coidaran as plantas nas súas aulas e se teñen dúbidas ou algunha enferma, serán osmiúdos quenes fagan uso do “teléfono verde”. ¿que é o teléfono verde? É un teléfono que os viveiristas de Tomiño puxeron a disposición dos nenos e nenas para que sexan eles mesmos quenes lle consulten aos especialistas toda a problemática da planta. Éo SOS dos nenos e nenas neste proxecto.\nEste ano a Mostra de Cultivos e o sector do viveirismo queren contribuir aposta en valor deste sector punteiro na comarca que en época de crise non fai máis que crecer.\nOs miúdos toman contacto cun ser vivo como son as plantas, as coidan,aprenden delas e forman parte das súas tarefas. É a súa responsabilidade.\nFinalmente, será os vindeiros 20 e 21 de abril cando o traballo doalumnado do CRA Manuel Garcés se mostre ao público que acuda ao Pavillón de Tomiño.\ninformación vía Asociación de pais A VOLVORETA – Tomiño – link


O Gaiás elixido mellor proposta cultural do ano en Galicia polo prestixioso observatorio da Fundación Contemporánea ·\nInicioGaliciaCompostelaO Gaiás elixido mellor proposta cultural do ano en Galicia polo prestixioso...\nO informe, elaborado a partir das valoracións de 472 expertos e profesionais do sector, recoñece así a oferta cultural do Gaiás pese as dificultades da covid-19\nA Cidade da Cultura de Galicia encabeza a clasificación de institucións e proxectos culturais máis destacados do ano 2020 en Galicia, que vén de publicar o Observatorio da Cultura da Fundación Contemporánea. Elaborado coas valoracións dun panel de 472 expertos e profesionais de toda España, o Gaiás lidera a listaxe de insignias culturais 2020 correspondente a Galicia, seguido do Culturgal, o CGAC, o Teatro Rosalía de Castro ou a (S8) Mostra de Cinema Periférico, entre outras destacadas institucións e acontecementos culturais.\nEste recoñecemento avala así a calidade da programación e o traballo realizado pola Xunta de Galicia na Cidade da Cultura nun ano marcado pola covid-19, no que se redobraron esforzos en achegar a programación á cidadanía a través dos medios dixitais e en incrementar a oferta pese á necesaria redución de prazas imposta pola distancia social. Trátase da primeira vez que o Gaiás encabeza esta clasificación, tras acadar o terceiro posto en 2019 e o oitavo en 2018. O Centro Galego de Arte Contemporánea (CGAC) é o único outro museo recoñecido polo seu labor nesta listaxe de 15 institucións e eventos culturais de Galicia, aparecendo ademais no ranking estatal do mellor do ano.\nNeste sentido, e segundo explica a Fundación Contemporánea, o documento proponse precisamente “dar visibilidade á grande oferta cultural producida a pesar de todo durante o ano, e recoñecer o grande esforzo realizado polas organizacións e profesionais do sector para levala a cabo”.\nEn 2020, a Cidade da Cultura desenvolveu un intenso esforzo para adaptar o seu programa de actividades ás necesarias medidas sanitarias de contención da pandemia, establecendo un estrito protocolo de hixiene e seguridade nas actividades presenciais, tirando proveito dos amplos espazos das súas instalacións, e realizando unha aposta decidida polos soportes dixitais. No conxunto de 2020, o Gaiás desenvolveu un total de 102 actividades culturais, das cales 71 foron presenciais –con 75.804 asistentes– e 31 en liña –seguidas por máis de 30.582 persoas–.\nUn pioneiro programa de visitas didácticas por videoconferencia para os centros escolares, actividades musicais e escénicas con prazas moi limitadas e retransmitidas a través de streaming, visitas virtuais en 360º ás exposicións, foros de debate en formato webinario ou campamentos infantís combinando o formato en liña co presencial son algunhas das novidades da programación que a Consellería de Cultura vén desenvolvendo no Gaiás desde o pasado mes de marzo. Actividades coma estas marcan ademais as liñas de traballo dun 2021 no que a entidade continuará a aposta pola transformación dixital e polo desenvolvemento dunha cultura segura para público e profesionais.\nEstudo referente a nivel nacional\nObservatorio da Cultura da Fundación Contemporánea vén publicando desde hai máis de dez anos os seus informes anuais nos que analiza o panorama cultural español no seu conxunto, e tamén nas distintas comunidades autónomas. Están realizados a partir da valoración independente dun amplo panel de profesionais incluíndo escritores, artistas, directores e actores, músicos, arquitectos e creadores de todos os campos; responsables de fundacións, directores de museos, centros e institucións culturais; editores, produtores, promotores, responsables de industrias culturais; comisarios de exposicións, así como responsables de áreas e institucións culturais.\nEn 2020, o cuestionario foi respondido por 472 profesionais de institucións culturais, entidades privadas e profesionais independentes do sector. A partir das súas valoracións elabórase a clasificación das institucións e acontecementos culturais do ano en España e, a partir das opinións dos expertos correspondentes a cada comunidade autónoma, os rankings rexionais.\nArtigo anteriorA pioneira da xenética médica en España, Jimena Fernández de la Vega, nomeada Científica Galega do ano 2021\nSeguinte artigoO Festival de Cans abre convocatoria, cunha nova sección a concurso e con case 10.000 euros en premios


Envío de prezos en zapatos\nAsine a nosa newsletter e estar sempre informado das variacións de prezo e a aparición de novos modelos de zapatos e de vendas do excedente de accións a prezos reducidos.\nCartas son xeralmente raro — non máis que unha vez cada par de semanas.\nSó por xunto de 100 parellas. Nós producimos e vendemos por xunto de silicona botas e galochas de cores de impresión ao mellor prezo con entrega.\nNon estamos indo para aborrece-lo con moito as súas cartas, e sempre, en calquera momento pode cancelar a nosa lista de correo.\nSe de súpeto non quere abandonar o noso mellor para realizatorov zapatos boletín,prezos e stock dos produtos — simplemente prema na ligazón "unsubscribe" en un dos recibido mensaxes de correo electrónico.\nTamén, antes de facer clic para Subscribirse, recomendamos que engadir á súa axenda de enderezos info@galoshi.org.ua — aínda que é improbable que correos electrónicos vai ir ao spam. Co noso enderezo de correo-e nós enviarémosche unha mensaxe sobre a activación da sinatura.


New World triunfa na súa estrea con más de medio millón de xogadores simultáneos – Revista Morcego\nNew World triunfa na súa estrea con más de medio millón de xogadores simultáneos\nAs colas para acceder aos seus servidores e iniciar partida están a ser carne de meme, pero é até lóxico vendo as cifras iniciais de New World. O MMORPG de Amazon Game Studios podería ser definido como un éxito inmediato, ao superar xa o medio millón de xogadores simultáneos en Steam durante as súas primeiras horas de vida.\nNon é un asunto menor. O xogo de rol converteuse no quinto título da plataforma de Valve en alcanzar semellante cifra, chegando a ser o segundo máis popular nos Estados Unidos, só por detrás dun xigante como é Counter-Strike.\nNew World é un multixogador masivo de mundo aberto no que entramos na pel dun aventureiro que naufraga na illa de Aetérnum. Amais de colleitar recursos e mellorar o noso equipamento para tentar sobrevivir, deberemos enfrontar todo tipo de inimigos, sexa en solitario ou formando parte de clans, grupos e exércitos. Na práctica, é o típico MMORPG, pero cun aire novo e actual.\nDoutra banda, non se pode falar de éxito inesperado. Xa na súa beta aberta o título de Amazon comezou a chamar enormemente a atención, acaparando miradas e titulares, e mesmo forzando un atraso no lanzamento para puír certos elementos por mor do enorme interese xerado, con máis de 140.000 usuarios pululando por este novo mundo.\nHai apenas uns días, Christoph Hartmann, vicepresidente de Amazon Games, contaba a GamesIndustry que «un pode facer todos os estudos de mercado que queira pero non vai saber se ten un bo xogo até que o poña en mans doutros […] en moitas ocasións non sabes o que tes até que chega ás tendas». Polo comentado nesta mesma entrevista, New World xa superou as expectativas dos seus creadores.\nBethesda lanza un sistema de pago mensual para xogar en Fallout 76\nXogo : New World


A MIT de Ribadavia abre o pano\nInicio/Cultura/A MIT de Ribadavia abre o pano\nAntón Reixa leu o pregón\nRibadavia acollía na tarde do 19 de xullo a inauguración da 29 edición da Mostra Internacional de Teatro. Nesta ocasión o pregón correu a cargo de Antón Reixa, quen loou a traxectoria da MIT facendo especial fincapé no papel dos actores e actrices. Coa súa intervención, Reixa daba paso a unha semana de teatro nacional e internacional.\nO acto contou asemade coa presenza do conselleiro de Cultura Xesús Vázquez, que compartiu mesa co alcalde de Ribadavia Marcos Blanco, co director da Mostra Roberto Pascual e co concelleiro de Cultura de Ribadavia José Castro.\nA inauguración da 29 MIT completábase coa visita á exposición sobre Roberto Vidal Bolaño na Igrexa da Magdalena.\ncultura mostra Ribadavia Roberto Vidal Bolaño teatro


Os senadores recollen o sentir dos profesionais do turismo da provincia e pedirán ao Goberno medidas para reducir os efectos que deixa no sector a Covid-19\nOs senadores lucenses, José Manuel Barreiro, Rosa Arza e Manuel Varela, recollen o sentir dos profesionais do turismo da provincia e pedirán no Senado medidas ao Goberno para paliar o impacto negativo que deixa no sector a Covid-19.\nLugo converteuse, o ano pasado, na provincia galega na que máis medrou o turismo, tanto en termos de viaxeiros como de pernotacións, colleitando os mellores datos turísticos da historia. Concretamente, creceu un 13% nos viaxeiros (recibindo máis de 785.000) e un 12,5% nas pernoctacións (máis de 1.440.000).\nO último Observatorio das Ocupacións publicado presentou datos de 2018 para o Mercado de Traballo de Lugo. Segundo este informe, realizado polo Servizo Público de Emprego Estatal (SEPE), a sección de actividade máis representativa da provincia foi a hostalería, con máis de 34.000 contratos e o 30,32% de peso específico, case triplicando ao seguinte apartado. de actividade (comercio).\nAsí, está claro que o turismo foi cada vez máis importante na provincia de Lugo nos últimos anos. Non obstante, a crise provocada pola pandemia de virus SARS-CoV-2 pode ter un impacto negativo no sector turístico da provincia e estancar ou incluso reverter a tendencia positiva que se mantivo; de aí que os populares trasladen ao Goberno a necesidade de artellar medidas económicas específicas que contribúan a recuperar a perda de ingresos que van a ter por mor da crise sanitaria durante a época de verán.\nTrátase, en definitiva, de que se habiliten iniciativas que se sumen ás impulsadas tanto pola Xunta de Galicia, como polos propios hostaleiros de Lugo, que xa puxeron en marcha medidas específicas para contrarrestar os efectos económicos negativos que xa está a sufrir este sector. Así, o Executivo galego puxo en marcha, entre outras medidas, un Plan de Reactivación do sector turístico con investimentos millonarios.\nDun xeito máis detallado, os senadores apuntan na exposición de motivos, que a Axencia Galega de Turismo reformulará a estratexia de promoción turística na rexión para adaptala ao novo contexto e poñerá en marcha un programa de consultoría e asesoramento para empresas do sector. Do mesmo xeito, comprométese a apoiar todas as medidas de carácter hixiénico-sanitario para os establecementos turísticos.\nPola súa banda, a Asociación Provincial de Empresarios de Hostalería e Turismo de Lugo (Apehl), en coordinación con outras asociacións nacionais, xa comezou a traballar na creación dun selo de garantía sanitaria que acredite a seguridade dos seus traballadores e os seus clientes, e iso marcarían establecementos de hostalería, hoteis, restaurantes, cafeterías, bares, casas de campo, etc. da provincia de Lugo que a obteñen, como espazos libres de Covid-19.